
Scurta autobiografie a Arhimandritului 
Arsenie Papacioc 

M-am născut în anul 1913, la 15 august, în comuna Perieti, satul Misleanu, jud. Ialomiţa. 

Am intrat în monahism în anul 1947, la 15 ianuarie, la Mănăstirea Cozia. Am fost 

călugărit în anul 1949, la Mănăstirea Antim, dar pe seama Mănăstirii Sihăstria - Neamţ, 

la 26 septembrie, prin aprobarea expresa a Patriarhului Iustinian. 

Am primit hirotonia în preot exact la un an după călugărie, la 26 septembrie 1950, în ziua 

pomenirii Sfântului Ioan Evanghelistul, Apostolul Iubirii. Lucrul acesta m-a încurajat 

foarte mult, si nu l-am considerat fara semnificaţie în marea răspundere preoţeasca si 

călugăreasca. Intre 1950 si 1952 am fost numit spiritualul Seminarului Monahal Neamţ, 

singurul din tara la vremea aceea. Apoi am fost egumenul Mănăstirii Slatina-Suceava, 

timp de mai mulţi ani. Aici ne mutase Sfântul Sinod, pe 30 din călugării Mănăstirii 

Sihăstria. 

Am fost preot paroh la parohia Filea de Sus si Filea de Jos din judeţul Cluj -un centru 

catolic-, timp de 2 ani. 

Apoi am fost stareţ la Mănăstirea Cheia - Prahova, vreme de 6 ani; econom mare si casier 

la Mănăstirea Caldarusani; preot si duhovnic la Mănăstirea „Dintr-un lemn"; slujitor la 

Mănăstirea Cernica, vreme de un an si jumătate. Din 1976 sunt preot slujitor si duhovnic 

la Schitul Techirghiol - Constanta. 



Părintele Arsenie Papacioc este un duhovnic consacrat al zilelor noastre. Vederea sfinţiei 
sale de pastor sufletesc este confirmata de câteva trasaturi duhovniceşti absolut necesare, 
precum: blândeţe, smerenie, milostivire, dăruire totala, cunoaştere a Sfintei Scripturi si a 
învăţăturii patristice, darul cuvântului, înţelepciunea duhovniceasca, experienţa personala 
si multa dragoste pentru oameni. Ca preot si duhovnic, părintele Arsenie a fost dăruit de 
Dumnezeu cu aceste daruri de mare preţ, care l-au făcut cunoscut multor credincioşi ca 
un bun pastor sufletesc. 

Născut în comuna Perieti-Ialomita, la 15 august 1913 îsi face anii de ucenicie monahala 
în Mănăstirile Cozia si Antim si este călugărit la 26 septembrie 1949 la Mănăstirea 
Sihăstria, sub ascultarea vestiţilor noştri duhovnici Arhimandritul Cleopa Ilie, în calitate 
de stareţ si a ieroschimonahului Paisie Olaru. Exact un an mai târziu, în ziua pomenirii 
Sfântului Evanghelist Ioan, Apostolul Iubirii, este hirotonit preot si se nevoieste un timp 
în obştea Mănăstirii Slatina-Suceava. Alte ascultări: stareţ al Mănăstirii Cheia-Prahova, 6 
ani de zile; preot si duhovnic în Mănăstirile Caldarusani, Dintr-un Lemn si Cernica; iar 
din anul 1976, duhovnicul Schitului Sfânta Maria-Tomis, întemeiat de Patriarhul 
Iustinian la Techirghiol. 

Cunoscând statornicia si bogata experienţa duhovniceasca a Prea Cuviosiei Sale am 
invitat pe părintele Arsenie la o convorbire ziditoare de suflet, pe care o redăm în paginile 
ce urmează. 



- Ce ati învăţat în chip deosebit în viata mănăstireasca din început până astăzi? 

- După ce am intrat în monahism m-am simţit foarte mic si neînsemnat, dar încurajat 
puternic de importanta tainei acestei dăruiri. 

Imensa valoare a focului naşterii din nou într-o silueta smerita a fiinţei tale, lucru care în 
lume nu s-ar fi putut trai si cunoaşte, pentru ca nu exista Crucea de Aur a Tăierii Voii. 
Aici, în viata monahala, ies la iveala multele neputinţe din om si asa simţi nevoia sa te 
umileşti, fermentul cel mai important pentru formarea personalităţii duhovniceşti a 
omului nou -călugărul. Aici, cu darul lui Dumnezeu, se ascute mintea si se smereşte 
inima si nu ştii de unde cunoşti lucruri ascunse tie până acum. Aici ştii ca omul smerit nu 
se vede niciodată smerit si fiecare are o măsura de umilinţa, care nu-i altceva decât o 
grozava arma de apărare împotriva duhurilor rele, ca este lucrarea darurilor date cu 
plăcere de mâna Stăpânului tau. 

Aici, în viata de mănăstire, se descoperă la nesfârşit posibilităţi de viata curata si un fel de 
a fi prezent cu sufletul si a simţi ca „Dumnezeu vrea sa-ti dăruiască mai multe bunătăţi 
decât ceri tu", cum spune Fericitul Augustin, si eşti îndemnat spre o mare nădejde, cum 
spune Solomon: Cine a nădăjduit spre Domnul nu s-a ruşinat. 

Dar cea mai mare mulţumire o am către nemărginita bunătate a lui Dumnezeu, ca ne-a dat 
si am cunoscut mijlocitoare pe Maica Domnului, apărătoarea desăvârşita a vinovaţilor. 
Spre a ne schimba viata ne trebuie numai o voinţa tare si o încredere mare în mila Maicii 
Domnului si în atotputernicul ei ajutor. In mănăstire mi-am aprins sufletul de bucurie, 
încredintându-ma rugăciunilor Maicii Domnului, apărarea neajunsa a noastră, a celor 
slabi. 

- Ce fapte bune se cuvine sa facă un călugăr ca sa dobândească din belşug nădejdea 
mântuirii? 

- „Sa ştii sa aduci pe Duhul Sfânt în tine", spune Sfântul Serafim de Sarov. Nu atât 
faptele noastre bune ne pot mântui sufletele, cât harul si mila lui Dumnezeu, care, cred 
eu, nu poate fi un dat mai îmbelşugat pentru nevointe, oricum ar fi ele. Ni se dau de sus 
pentru curăţirea sufletului nostru de tot păcatul si mai ales de neiubirea aproapelui nostru. 
Sa nu-1 vorbeşti de rau, în tine, pe fratele tau si mai ales în afara de tine. 

Aceasta sa fie cea mai grabnica preocupare a noastră: iubirea, căci trăind în aceasta 
mireasma, nici celelalte fapte cu chip frumos nu rămân neîmplinite (si chiar daca ar mai 
rămâne unele, rânduiala Divina nu-si va retrage harul de la tine). Motivul neapărat al 
mântuirii noastre este sa iubim pe toţi fraţii noştri (ca toţi sunt răscumpăraţi). Acesta va fi 
criteriul de judecata al vieţii noastre la răspântia cea din urma, care va începe cu aceasta 
grava întrebare: „De ce n-ai iubit, daca ai purtat numele Meu în rânduiala vieţii tale? De 
ce ai speculat iubirea altora, acoperindu-ti păcatele tale si de ce ai dispreţuit pe cel 
neînsemnat, sărac, sau suferind, când Eu, însângerat, scuipat si bătut în cuie, am zis: 
Porunca noua va dau vouă, sa va iubiţi unul pe altul, nu sa va urâţi sau sa va înstrăinaţi 
inimile fata de celalalt? Si de ce n-ati dat, sa va scăpaţi pe fratele vostru sărac de ruşinea 
de a sta cu mâna întinsa?" 

lata deci unde trebuie sa fie mai întâi atenţia zilelor vieţii noastre pentru înfricoşata 
Judecata. 



- Călugărul care nu-si poate împlini canonul sau călugăresc, nici făgăduinţele date la 
tunderea în monahism, ce fapte bune ar trebui sa facă pentru a nu-si pierde sufletul? 

- Sa facă cu drag orice fel de ascultare, ca mare este tăierea voii (dar măcar sa nu se 
împotrivească), sa ştie ca este urâciune înaintea lui Dumnezeu cârtirea. Sa lupte sa vadă 
pe toţi cu inima de frate, sa-i ajute în neputinţe si sa nu critice pe superiori si nici pe alţii; 
daca este începător, lucrul acesta este si mai grav. Sa fie mulţumit cu ce are si sa 
mulţumească cu umilinţa ca sta în mănăstire, la atât de sigur adăpost. 

Chiar daca un frate sau monah nu este prea avansat în trăire, sa stea cu toata statornicia în 

mănăstire si sa se spovedească rupt si curat si nu se va pune problema pierderii sufletului, 

ca nu este puţin lucru sau neînsemnat sa stai în mănăstire hotărât si fara cârtire. 

Spune în Pateric Sf. Ishiron (pag. 121) ca cei ce vor trai în veac de ispitire si nicidecum 

lucrare nu vor avea, dar vor rabdă până la urma, aceia mai mari decât noi si părinţii noştri 

se vor chema. 

Oricum va sti bunul Dumnezeu, dar nu vom îndrăzni sa spunem ca îsi vor pierde 

mântuirea. Statul în mănăstire cu drag, chiar daca exista neputinţa multa dar îsi smereşte 

inima, chiar daca nu va primi după dreptatea divina, si nici mila si darul nu le va avea, va 

avea însă marea milostivire a lui Dumnezeu la Judecata, căci mare este Dumnezeul 

călugărilor. 

- Cum putem scapă de mulţimea grijilor pământeşti, ca sa dobândim mai mult timp de 
rugăciune? 

- Părinte Ioanichie, mare mai este rugăciunea din inimile si gurile tuturor către 
Dumnezeu. Rugăciunea este ca o săgeata ascuţita cu care au tras de mii de ani toţi sfinţii 
si chiar cei mai simpli creştini, a pătruns inima cerurilor (care erau poate mâhnite pe 
pământeni), si pe aceleaşi urme au venit răspunsurile salvatoare, si asa s-a contribuit la 
menţinerea în viata a credinţei pe pământ, din neam în neam. 

Frate creştine, ai si tu istoria ta, eşti încadrat într-o mare unitate creştina, Biserica, si eşti 
răscumpărat de jertfa Mântuitorului pentru totdeauna; pretuiesti, deci, atât de mult si ai o 
răspundere atât de mare si de nobila. Cât de greu este sa cerem fiecare cât de puţin, 
simplu si direct, ca Dumnezeu sa ne ajute în atâtea necazuri si doriri, si sa-I mulţumim!... 
Cine este acela care nu are nimic de cerut Domnului Iisus Hristos si Maicii Domnului? Se 
spune ca Maica Domnului este supărata pe toţi aceia care nu-i cer niciodată nimic. Ea 
este o noua lume, si cât poate Dumnezeu cu puterea, poate si Maica Domnului cu 
rugăciunea. Arata-te, deci a fi un fiu cu inima de copil al Maicii Domnului! 
De grijile pământeşti nu putem scapă decât daca nu vrem. Ca suflete dăruite se impune 
mai multa voinţa de a nu ne lasă aglomeraţi si copleşiţi de grijile acestea pământeşti până 
într-atât. Ne rânduim viata ca oameni care gândim mai înalt si cu multa răspundere. Se 
spune ca daca am putea întreba pe cei de sus (pe cei mântuiţi): „Ce v-a costat pe voi de 
ati ajuns la atâta fericire?", ne-ar răspunde: „Timp, puţin timp petrecut bine!" lata deci ca 
nu avem cu nici un chip alta vreme sa ne împlinim sufletele chemate, dăruite si plecate cu 
atâta hotărâre. 

Trebuie sa ne gândim ca ne numim „Cin îngeresc". îngerii se roagă neîncetat, în toata 
veşnicia. 



- Cum se putem birui mai uşor războiul desfrânarii si al gândurilor trupeşti? 

- Pentru biruirea acestui război al curviei, în orice stadiu s-ar afla, trebuie mai întâi cerut 
harul bunului Dumnezeu. Nu este o bătălie de scurta durata, pentru ca trebuie neapărat 
ajuns la o biruinţa totala. La început fiecare se vede neputincios sa se împotrivească, dar 
la Dumnezeu totul este cu putinţa. 

începutul acestei lupte este: 

a) Sa vrea neapărat sa scape de acest război. 

b) Sa se roage cu toata inima, la Dumnezeu si la Maica Domnului, sa-1 ajute. 

c) Sa ocolească, atât cât se poate, împrejurările care ar putea trezi patimile. 

d) Sa nu primească în minte momelile care vin si care pot părea a fi nevinovate si încep 
sa se concretizeze cu imagini; toate aceste gânduri sa le alunge, schimbându-si mintea în 
rugăciune, dar o rugăciune a lui, nu recomandata de cineva, oricine ar fi acela; o 
rugăciune cu suspinele proprii, chiar daca n-au cuvinte. 

Daca atacul este iute, îndulcitor, copleşitor, sa suspine la Maica Domnului si sa nu cedeze 
atacului. In faze avansate, sa se mărturisească rupt si curat, fara menajamente si fara 
învinuirea momentului, împrejurării, sau a persoanelor. Marturisindu-se mai des, îl va 
ajuta foarte mult. 

Duhovnicul îl va înţelege, îl va iubi, îl va asigura ca nu e singur, dar nici nu-1 va lasă în 
motivările lui, „ca ar fi necesar si prea firesc". Duhovnicul sa aibă râvna si bunătate, sa-1 
poată dezlipi de patima aceasta ascunsa si cu multe capete. Se recomanda lectura, cârti si 
orice cu subiecte pregătitoare la moarte. Va fi iertat, oricare ar fi greşeala, prin pocăinţa, 
si aceasta ar fi o mare cucerire, dar sa nu se amăgească cineva sa creadă ca fara de 
pocăinţa s-ar cunoaşte vreo iertare. Păcatul acesta face sa nu puteţi vedea nici ce e Raiul, 
nici ce e iadul cu adevărat, si la aceasta ar trebui gândit si meditat mai mult. 
Pentru cei ce au poziţie duhovniceasca si totuşi sunt raniti mai mult sau mai puţin, si trec 
prin baia pocăinţei, li se considera drept accidente si vor avea motive serioase sa intre cu 
adevărat într-o smerita smerenie, si aceasta aduce o mare bucurie lui Dumnezeu fata de 
cel care are părerea de sine ca nu e căzut. 

Nu e un paradox, este si o dreptate si o mare milostenie divina. El, Stăpânul si Pastorul 
cel bun, a lăsat stâna de oi si a mers sa caute oaia rătăcita si a purtat-o pe umeri fericit, 
ducând-o la staulul împărăţiei slavei. Citeam ceea ce va spun acum: „Sunt, frate creştine, 
crede-ma, doua feluri de bucurii care nu se pot uni: tu nu vei putea a te bucura aici pe 
pământ cu plăceri trecătoare si vinovate, si în cer a împăraţi cu Iisus Hristos". Atunci 
fărădelegea îsi va astupa gura sa (Ps. 106, 42) „Nebunule, acel timp de care abuzezi îti 
sapa groapa, si ziua de mâine va fi veşnicia!" Spunând acestea, gândesc ca ar putea 
încuraja pe cei ce lupta cu atacurile din afara si cu firea dinăuntru. 

- Cum putem birui si alunga de la noi slava deşartă si cugetul mândriei? 

- Urâta si necurata patima! Toate relele pescuiesc în balta aceasta. Sa nu audă Dumnezeu 
de omul mândru! Ii ia darul întreg ca sa se poticnească, doar s-ar smeri, cum spune 
Scriptura. 

II părăseşte, devine o mare urâciune; îi ia gustul frumosului; îl lasă rătăcit si haotic prin 
toate gunoaiele marginilor lumii. Nu mai are chip, nu mai are asemănare si nici 
discernământul conştiinţei. E adevărat cum spun un Sfinţii Părinţi: „Unde căderea a 



apucat, acolo mai înainte mândria a lucrat". Nici o patima nu te apropie mai mult într-o 

asemănare cu diavolul ca mândria. 

Toate patimile se mai pot, sa zicem, apară cu firea si cu grozavele împrejurări ale vieţii, 

dar mândria nu se poate apară cu nimic. Ea are nesuferita cutezanţa sa stea lângă orice 

virtute, si chiar -la cine poate- se ascunde în smerenie, pe care o are ca un paravan. Lucru 

foarte des întâlnit si întărind cuvântul, este ce ea ce spune un părinte: „E smerit 

mândruletul!" 

Fiind atât de primejdioasa si atât de prezenta la toate vârstele si rangurile, este bine ca 

nimeni sa nu desconsidere pe nimeni, oricât ar fi de neînsemnat (căci si în el se ascunde 

Hristos), si chiar sa-1 întrebe, pentru a-i cere o părere, măcar si convenţional, si acesta ar 

fi un prim pas, adică un semn pe drumul Evangheliei. 

E bine sa întrebi, sa ceri păreri sau sfaturi de la oricine, oricine ai fi tu, ca -cine stie?- 

harul lui Dumnezeu se sălăşluieşte mai mult în cei simpli si nebăgaţi în seama. Pleaca-te 

(măcar pentru smerenie trupeasca, cum se zice) ca tot este un sunet plăcut, si vei vedea 

câta nevoie ai de semenii cu care a rânduit Dumnezeu sa trăieşti si sa te vezi, si te vei 

convinge, în drumul vieţii, ca înţelepciunea sta sigur mai mult unde este smerenie pentru 

ca acolo este Dumnezeu. 

lata, Lucifer a căzut iremediabil, cădere măreaţa numai prin doua cuvinte: „Eu sunt...", si 

cazând, a ajuns împotrivitor pe veci, urâciunea pustiirii. Sa nu se amăgească cineva ca 

fara o adevărata purificare în singura apa smereniei, va putea intra în împărăţia, de unde 

au căzut îngerii. lata la repezeala gândurile si îndemnurile mele ca sa poată cineva 

delibera ca Dumnezeu ne-a făcut frumoşi singur numai pentru El. 

- Ce sa facem sa ne putem stăpâni limba si sa dobândim darul tăcerii? 

- Cu adevărat mare este nestapânirea limbii - cum spun sfinţii: „Mare este căderea de la 
limba". Vorba multa este mai mult deşertăciune decât folos, iar vorbirea de rau este o 
mare primejdie pe lumea aceasta si adică, si pe lumea cealaltă. Se zice ca cei mai mulţi 
din osânditii iadului sunt cei care ucid cu vorbirea de rau. 

Trebuie sa-1 iubeşti, frate, pe fratele tau. Nu aceasta este porunca cea mai mare a 
Mântuitorului? El a dat aceasta porunca ca o încununare a tuturor învăţaturilor sale, ca 
singura cale spre mântuire -IUBIREA- si a urmat neuitata si sfâşietoarea Golgota. 
Trebuie făcuta educaţie de amănunt a răspunderii ce avem pentru viata noastră, singurul 
timp ce îl avem sa ne punem paza limbii si sa ne curăţim inima de răutate. Sfântul 
Grigorie Teologul spune: „De orice cuvânt în plus vom da răspuns, cu atât mai mult de 
orice cuvânt ruşinos" si, cu atât mai grozav de orice cuvânt ucigător. Patericul va fi de 
mare folos la capitolul „Folosul tăcerii" (pag. 242). Sfântul Isidor Pelusiotul spune (pag. 
108): „Vorbirea cu folos este o binecuvântare, iar daca este întărită cu lucrare, este 
încununata". „Ca viata fara cuvânt mai mult foloseşte, iar cuvântul si strigând supară. Iar 
daca si cuvântul si viata se vor întâlni, face o icoana a toata filosofia". 
închide pe Domnul în inima si ai luare aminte acolo (în inima), si sa stai acolo înaintea 
Domnului fara sa ieşi: atunci îti vei da seama de orice fir de praf. Asa începe învăţătura 
tainica; ea înseamnă o oglinda pentru minte si o făclie pentru conştiinţa. Ea usucă 
desfrâul, înabusa furia, alunga mânia si ridica mâhnirea, înlătura cutezanţa, nimiceşte 
deznădejdea, luminează mintea, alunga lenea, te smereşte cu adevărat, si ai cugetare fara 
linguşire; răneşte pe demoni, curata trupul si nu este părtaşa, ci străina de orice lucru 



spurcat. 

Cugeta mereu: „La cine ma voi duce? Sunt vierme..." Aceasta si altele care tin de gândul 

morţii si al veşnicelor aşezări, aparţin de învăţătura tainica. 

- Cum putem dobândi darul smereniei si al lacrimilor la rugăciune? 

- Smerenia nu are cum sa vina singura, fara ca tu, în mersul duhovnicesc al vieţii sa 
cugeti ca nu poţi nimic fara darul lui Dumnezeu. Mântuitorul zice: Fara de Mine nu puteţi 
face nimic! Canonul 124 Cartagina zice: „Si daca totuşi cineva zice ca poate ceva (fara 
Hristos), anatema sa fie". 

Frate, nu ştii ca, daca eşti cu păreri de sine, mândru, eşti părăsit de ajutorul lui 
Dumnezeu?! Ca zice: Dumnezeu, celor mândri le sta împotriva, iar celor smeriţi le da 
har. Gândeşte -te, deci, fara harul lui Dumnezeu eşti praf si cenuşa. Si daca socoti ca ai 
fost răbdat până acum si asa va fi mereu, ia aminte, cu mare teama, ca Dumnezeu 
îndelung rabdă, dar si înainte apuca! 

Fiule, gândeşte -te ca în singurul timp al acestei vieţi, cu râvna ta, cu dorirea ta de a fi cu 
îngerii în cer, caută sa te smereşti, ca numai asa dai valoare acestor frumuseţi ce ti le-ai 
căpătat, ca sa nu fie aceste bogaţii sufleteşti -vai!- pieirea ta în foc. Ia aminte, frate, ca 
daca vei cugeta ca Dumnezeu te poate cerceta chiar acum, ca vei muri, el, cugetul, te va 
învata ce sa faci, ştiind ca „în ce te va găsi (moartea), în aceea te va judeca. 
Fara de smerenie nu este nici o nădejde de mântuire, si „daca n-ai, frate, umilinţa în inima 
ta, atunci sa pricepi ca ai oarecare înălţare în inima ta". Daca s-ar putea înţelege ca 
Domnul Iisus ne cere atât de puţin pentru ca sa moştenim împreuna cu El!... Umilinţa, 
umilinţa, si iar umilinţa! 

- Mulţi credincioşi spun ca au slăbit în rugăciune si nu se mai pot ruga. Ce sa facem ca sa 
avem râvna si evlavie la sfânta rugăciune? 

- Nu trebuie sa încetam a ne ruga măcar cu mintea. Aceste momente de vid, ori de urcuş 
sau coborâs se constata si-n lumea sfinţilor, pentru smerenia lor. Dumnezeu cumpăneşte 
darurile cu fiecare, pentru un echilibru duhovnicesc. Unii pierd din calitatea rugăciunii, 
altora -care s-au rugat cu smerita inima- le-a venit un fel de mângâiere si apoi, cu părerea 
de bine se roagă numai sa le vina mângâieri, dar este o simpla amăgire, un fel de a ne 
târgui, si astfel de mângâieri pot veni si de la diavoli, ca simţi falsa satisfacţie a amăgirii. 
Diavolii sunt bucuroşi sa te tina în starea aceasta de falsa liniştire, ca tu sa rămâi 
insensibil fata de adevărata mângâiere a unei rugăciuni rupte, fara interes si fara oprire. 
Roaga-te smerit, sa aduci pe Dumnezeu în inima ta, decât sa te înalţi cu mintea si sa te 
rătăceşti cumva pe sus, ca mai bine este sa nu fii nimic, decât sa fii eroul altcuiva, si nu al 
lui Hristos. 

De rugăciune avem nevoie fara de nici o încetare, pentru ca este cuviincios sa fim mereu 
cu Dumnezeu, si apoi suntem pândiţi, de asemenea, de cel rau, fara de nici o încetare. 
Mila lui Dumnezeu este cu noi; sa nu se teama nici o inima plecata, căci suntem 
răscumpăraţi cu Sângele Mântuitorului, si preţuim, deci, cât preţuieşte El. 
Sunt mulţi, care, daca se roagă cineva din ai lor, sau mulţi alţi trăitori creştini, se amăgesc 
sa creadă (măcar ca vor trai într-o continua nepăsare), ca vor avea si fericita 
binecuvântare a acelora. E bine sa se ştie din vreme ca „prin florile lor, buruienile 



câmpului se roagă în zadar sa fie iertate de coasa" (Iorga). „Nu este ruşinos pentru un om 
de a cădea strivit de dureri, ci este ruşinos de a muri nepăsător si istovit de plăceri" 
(Pascal). 

- Ce rugăciuni si cârti de rugăciune recomandaţi călugărilor si mirenilor? 

- Nu ma gândesc sa amintesc aici atât de rugăciunile tipicului zilei, care se fac, ci e bine 
sa ma gândesc mai mult la ceva permanent, nu atât la a înşirui cuvinte, cât la a te educa si 
antrena iubirea, într-o stare de simţire, de vibraţie a sufletului tau. Aceasta tresărire cu 
fineţea unui suspin as încerca sa o recomand. 

Sfântul Agaton zice: „Cine se roagă numai când se roagă, acela nu se roagă". Este vorba 
deci de a-1 face simţit pe Dumnezeu, pe Maica Domnului, si pe oricare sfânt, cu inima ta, 
cât mai continuu. Aceasta ar tine luminiţa sufletului tau aprinsa, si va fi mai greu ca acel 
suflet sa fie atacat. Trebuie ştiut ca mult se teme diavolul de omul treaz, cât mai treaz! 
Rugăciunea este un mijloc neapărat folositor, dar trezvia este un scop atins. 
Recomand rugăciuni către scumpul nostru Mântuitor, către Maica Domnului (mai ales 
paraclisele), mângâierea neadormita a sufletelor noastre; rugăciuni către sfântul înger 
păzitor (canonul), si la nevoie si evlavie, către orice sfânt. Cârti de rugăciune, pentru 
oricine, cele care sunt; ca de altfel, e nevoie mai mult ... de inima ta. 

- Ce cârti sfinte recomandaţi pentru citit călugărilor si mirenilor? 

- Recomand călugărilor Patericul -neapărat- si Patericul românesc -pentru ca sunt Părinţii 
pământului tau, si-ti dau îndemnuri nebanuite si râvna sa cunoşti si sa împlineşti. Apoi: 
Urmarea lui Hristos, Vieţile Sfinţilor, Sbornicul, scrieri ale sinaitilor si atonitilor. Pentru 
cultura generala, scrieri despre arta ortodoxa, pentru stil si armonie mai ales. Si pentru 
oricine, orice carte sau publicaţie religioasa, mai ales cu pregătire la moarte (Filocalia, 
Puterea Numelui -Kalistos Ware, Viata lui Iisus, Catehism ortodox, Istoria religiilor, 
Dascăli de cuget si simţire româneasca si orice publicaţie a I.P.S. Antonie Plămădeala). 

- Care sunt marile foloase ale Sfintei Liturghii? 

- Nu poate explica mintea omeneasca minunea, valoarea si foloasele Sfintei Liturghii, 
măcar în parte. Domnul Iisus Hristos - Dumnezeu este de fata în Sfântul Altar. Si daca ar 
fi cu putinţa sa se vadă cerurile deschise, nu s-ar putea vedea nimic mai mult în cer, de 
cum este în Sfântul Altar, la Sfânta Liturghie. 

Ca: „Tu eşti Cel ce aduci, Cel ce Te aduci, Cel ce primeşti si Cel ce te împărţi, Hristoase, 
Dumnezeul nostru!" 

lata o taina nepatrunsa de mintea omului: Domnul Hristos împrumuta chipul, glasul si 
mişcarea preotului; repet, El este Cel ce săvârşeşte, dând omului prin hirotonie, mai 
presus de fire, bogăţia darului preoţiei, sâvârsindu-se marile prefaceri, ale pâinii si a 
vinului în Trupul si Sângele Mântuitorului, ca sa-L avem văzut (prin credinţa) permanent, 
ca noi sa ne împărtăşim (sa mâneam) cu Trupul si Sângele Lui. Ca cine nu va mânca 
Trupul Meu si nu va bea Sângele Meu, nu va avea viata întru el. lata, deci, folosul cel mai 
desăvârşit: ca având în toata fiinţa ta pe Hristos (NIKA) Biruitorul, vei fi luminat si de 
temut pe tot drumul, de mare răspundere, al mântuirii tale si al semenilor tai. 



La Sfânta Liturghie primeşti într-un fel deosebit Harul lui Dumnezeu, tăria cea mare a 
creştinului, aprinzând lumina adevărului din om pentru viata si lupta împotriva 
stapânitoarelor puteri ale întunericului. 

lata, deci, ca viata noastră este cu adevărat condiţionata numai de aceasta mare Taina a 
împărtăşirii cu Trupul si Sângele Domnului. Aceasta Sfânta Liturghie care se săvârşeşte 
într-un chip atât de nepătruns, cu cinste, evlavie si binecuvântare, are rânduite rugăciuni 
si prefaceri adânci pentru salvarea de la pieire a lumii întregi, vizând direct pe cei 
pomeniţi pentru sănătate, luminare, frumuseţe, si tăria nelimitata asupra duhurilor rele. 
Este atât de necesara si de obligatorie participarea la Sfânta Liturghie, mai mult chiar 
decât ne sunt necesare lumina si aerul. Dumnezeu tine pământul mai mult pentru Sfânta 
Liturghie care se săvârşeşte pe el! Liturghia este cea mai mare lucrare pe pământ, si 
folosul dincolo de închipuire al întregii creaţii a lui Dumnezeu. 

- Cum pot contribui călugării la mântuirea, povatuirea si catehizarea mirenilor? 

- întâi printr-o comportare cuviincioasa, nesmintitoare, iubitoare si cu râvna în toate (în 
biserica si în afara de biserica), o râvna fara alt interes decât mântuirea. Apoi, în contact 
direct (cu mirenii), prin liniştea, bucuria mare si aşezarea lor, ca prin harul lui Dumnezeu 
au plecat cu totul la sfatul Evangheliei, la slujire si sârguinta neîncetata pentru Hristos. 
Apoi, sa le vorbească smerit despre IAD si despre RAI, cu toata convingerea si sa-i 
sfătuiască fara sa-i judece, ca viata aceasta este prea scumpa pentru a o petrece numai în 
deşertăciuni, ca ei pot trai în lume ca nişte creştini, căci au destule îngăduinţe pentru 
neputinţele lor, dar sa nu-si sălbăticească sufletele de la Hristos. în foarte multe cazuri, 
tot pilda vieţii călugărului vorbeşte mai puternic inimilor nepasatoare sau chiar împietrite 
ale mirenilor. Sfântul Vasile spune: „Sa nu ruşinam pe cei ce-si pun nădejdea în noi". Sa 
nu-i smintim. 

în general, viata de mănăstire, cu slujbe mai trăite si îmbogăţite, precum si rânduiala în 
toate sectoarele mănăstirii, făcute cu un sentiment si o dorinţa îngereasca, ca pentru 
Hristos, ar putea sa-i folosească si sa-i determine sa vrea sa gândească mai mult. 

- Care este marea misiune si răspundere în fata lui Dumnezeu a unui pastor de suflete? 

- Este nemărginit de mare. Cu cât este mai mare sufletul decât trupul, cu atât mai mare 
este răspunderea unuia ca acesta decât a oricărui conducător din lume. Căci sufletul e 
omul, nu trupul. 

Misiunea pastorului de suflete este una singura: fara abatere sa-i duca la Hristos. Nu e 
uşor, dar are puterea Aceluia Căruia I s-a dat toata puterea, în cer si pe pământ, a Domnul 
Hristos, Care este cu el. Nu i s-a dat pastorului de suflete -preotului- puterea pentru o 
deşartă mărire personala, ci ca sa poarte cu inima de părinte toate slăbiciunile fiilor sai 
sufleteşti, în chip egal. Sa sufere pentru ei în momente de căderi si rătăciri de tot felul si 
sa ştie ca sufletele lor din mâna lui i se vor cere la judecata, zice Scriptura, si Scriptura nu 
se poate desfiinţa. 

Conducătorul de suflete sa gândească smerit despre el, despre toiagul si haina pe care le 
poarta, căci cei care-1 asculta îl asculta pentru Hristos. Deci ei fac tot ce fac ca eroi ai lui 
Hristos. Sa nu se interpuna, el, conducătorul, ca vai, este o mare si grava rătăcire, ca adică 
ar zice ca el este Cel ce este. 



Un conducător de suflete sa aibă credinţa si nădejde ca nu-1 va lasă Domnul Hristos 
neajutat, daca-si iubeşte fiii duhovniceşti si înţelege, cu suspine, ca mântuirea lui este 
condiţionata exclusiv de mântuirea fiilor lui. Dojana va fi necesara, sigur, dar nu aceasta 
este singura metoda în formarea lor. Aceasta rămâne poate un simplu accident. Tot 
blândeţea si înţelegerea creste si zideşte, căci nu trebuie sa-i iei libertatea (de a gândi la 
Hristos) până într-atât încât sa nu ramâna si pentru el ceva; sa poată cugeta, merge, sa 
înţeleagă si sa-si poată forma personalitatea duhovniceasca. Conducătorul trebuie sa fie în 
toate un mare exemplu. Sfântul Ioan Scararul spune ca „păcatul cu gândul al pastorului 
de suflete este mai greu în ziua Judecaţii decât păcatul cu lucrul al ucenicului". Si mai 
departe spune acelaşi Sfânt: „Cu cât te are cineva mai mult la evlavie, cu atât eşti mai 
mult dator a te iscusi întru cunoştinţa dumnezeieştilor Scripturi, a-i folosi pe ei prin pilda 
vieţii". 

Sfântul Grigorie Teologul zice: „Tot atâtea suflete ucidem, câte din vina noastră le lăsam 
sa se osândească". Iar Sfântul Ioan Gura de Aur spune, pentru conducătorii de suflete: „în 
zilele de pe urma putini preoţi se vor mântui. Cei mai mulţi se vor osândi. Măcar ca vor 
scapă de păcatele proprii, dar nu vor scapă de păcatele celor care i-au avut sa-i 
păstorească". 

- In ce consta responsabilitatea duhovnicului? 

- Pentru aceasta Marele Vasile hotărăşte în ce chip este duhovnicul si zice: „Duhovnic se 
numeşte cel ce nu mai vieţuieşte după trup, ci de Duhul lui Dumnezeu se poarta, si fiu al 
lui Dumnezeu este, si s-a făcut asemenea chipului Fiului lui Dumnezeu". 

Nu este lucrul tuturor a povatui pe alţii, ci cărora li s-a dat dumnezeiasca alegere, după 
cum zice si Apostolul: Alegerea duhurilor care despart pe cel rau de cel bun cu sabia 
cuvântului. Deci toata puterea jertfei Mântuitorului pe Cruce, de a ierta păcatele 
oamenilor, a dat-o Duhovnicului si a întărit, pecetluind aceasta putere zicând Apostolilor: 
lata va dau putere: ce dezlegaţi voi dezleg si Eu si ce legaţi voi leg si Eu. 
Răspunderea de duhovnic este neînchipuit de mare, gândind ca mântuirea creştinului este 
condiţionata de a fi dezlegat de păcate. Ce imensa obligaţie ai, sa nu piară vreun suflet, în 
timp ce si tu erai chemat sa-i rânduiesti zilele. Răspunde nu numai de cei care sunt 
bolnavi, bătrâni, si care poate aşteaptă sfârşitul; trebuie sa se gândească asupra tuturor 
vârstelor, ca toţi au nevoie de harurile divine pentru puterea de a cunoaşte, de a lupta cu 
râul din el si din afara, si de a se forma si a fi mereu în binecuvântare. 

- Ce trebuie sa facă un duhovnic pentru a zidi si a mântui cât mai multe suflete? 

- Duhovnicul este si el un om: ca om întru totul cu dorinţe, cu slăbiciuni, primeşte darul 
acesta al iertării păcatelor prin mărturisire, iertare pe care numai Dumnezeu poate sa o 
dea. Se cuvine, pe lângă acest mare dar al Duhului Sfânt, sa ceri si tu în continuare de la 
Dumnezeu îndoit dar, ca proorocul Elisei, sa poţi avea neapărat o viata curata, de 
sfinţenie, mai aleasa si mai deosebita decât a celorlalţi oameni, cu patimile vindecate, 
povatuindu-te numai de îndemnurile Sfântului Duh, daca voiesti sa ai numele de 
duhovnic adevărat, unit cu lucrul (fapta). în toate sa fii exemplu: daca vei posti, vor posti 
si fiii tai; daca te vei smeri, se vor smeri si ei, si-n toate vor fi după buna rânduiala a lui 
Hristos, pentru ca ei cred mai mult în cele ce vad la tine cu lucrul, decât ce aud din gura 



ta! „Ca ochii sunt mai încrezători decât urechile"( Sfântul Nicodim Aghioritul). 
Deci duhovnicul trebuie sa fie iubitor si înveselitor cu toata lumea. Sa se vadă ca eşti 
primitor si înţelegător, si când au venit la tine sa-ti vadă blândeţea, bunătatea, iubirea, si 
ca eşti sincer doritor sa-i ajuţi în procesul lor de conştiinţa pentru lucrul cel mai de preţ: 
mântuirea. Sa fii (ca duhovnic) popular, sa-1 convingi mai întâi de acel lucru care l-ar 
îngrijora: ca păstrezi taina spovedaniei lui, cu preţul vieţii tale, ferească Dumnezeu sa fie 
altfel! Ca discuţia este omeneasca, dar lucrarea divina. Ca eşti martor cinstit cu puterea de 
a dezlega sufletul lui de orice păcat mărturisit si ca, asa cum spune Sfântul Ioan Gura de 
Aur: „(păcatele mărturisite) nu se mai iau în vedere nici la vămi, nici la Judecata de Apoi. 
Atunci el va vedea cât a fost de mare momentul mărturisirii lui". 
Sa-1 convingi ca omul nu este acela care a greşit, ci este acesta care se caieste si se 
spovedeşte acum. Si daca a căzut în apa adânca si e salvat, cu darul lui Dumnezeu, si 
răsufla liniştit, nu-1 mai cearta nimeni ca de ce e ud: bine ca a scăpat de la pieire. 
In felul acesta blând si de la inima dându-si seama ca se săvârşeşte cu el Taina Iertării 
păcatelor, îsi deschide sufletul cu totul; sa nu facă o mărturisire rea, cumva (care l-ar 
primejdui mai mult), sa nu-i ramâna nimic, nici păcate mari si grozave si nici cele mici, 
care se cred a fi neînsemnate. Dar e un lucru foarte înşelător sa crezi asa ceva, pentru ca: 
„nu este lucru mic în viata râul cel mai mic". îti va cere ajutor, sa-1 cercetezi si după o 
oarecare rânduiala, si sa o faci cu toata inima, ca e fiul tau. Si sa-1 asiguri ca la răspântia 
cea din urma, cândva, veţi fi de fata, si îngerii noştri se vor bucura, si cu ei o data, si 
rudele, si lumea, si toata creaţia lui Dumnezeu. 

O astfel de lucrare duhovniceasca va avea ecou si în alte suflete, si vor cerceta Biserica, si 
va străbate peste munţi Duhul lui Dumnezeu, încurajându-ne spre unitate în dragoste 
creştina, căci credinţa noastră, a creştinilor, este iubire. 

Duhovnicul aratându-si întru totul si întru toate dragostea de părinte, adevărat se 
socoteşte ca moartea cu fiii lui e mai dulce decât o viata fara dânşii. 

- Astăzi, când creştinii nu mai pot tine după sfintele canoane postul si viata morala, în ce 
condiţii îi putem împărtăşi? 

- Creştinii trăiesc si ei momentele lor istorice, si nu sunt lipsiţi de dorinţe si de grijile 
vieţii, dar sâmburele de adevăr ce exista în om nu se poate sa nu răscolească si sa nu le 
trezească acea voce a fiinţei superioare din ei -conştiinţa. Nu cred ca exista vreun creştin 
care sa nu aibă un sentiment suspendat de tresărire, si care sa nu se închine când aude 
bătaia clopotelor, legata de o tradiţie religioasa sau un eveniment deosebit. El ştie (cu 
acea scânteie divina din el) ca acest sunet sobru, sacru si pătrunzător al clopotelor cheamă 
viii, plânge morţii si împrăştie viforele năprasnice. 

Canoanele rămân valabile ca nişte mari faruri de orientare, sa se vadă, mai ales gravitatea 
păcatelor, ele având însemnările si subînsemnarile lor, dar trebuie cunoscut ca au si 
elasticitatea lor. Lupta mare este sa-i vindeci rana, nu sa-1 laşi singur ani întregi fara 
marile haruri ale Sfintelor Taine. Sfântul Ioan Gura de Aur zice: „Ani vrei sa-i dai? 
Trebuie sa-1 însănătoşeşti!" Sa ajungă la o cunoştinţa de sine si sa intre singur în marile 
bogaţii ale harurilor cereşti si sa ştie ca venirea Mântuitorului, Care „S-a pogorât până în 
adâncurile mizeriei omeneşti, nu ca sa anihileze făptura Sa, ci pentru a o transfigura", ca 
marea jertfa a Mântuitorului s-a făcut ca sa fim iertaţi prin pocăinţa de toate păcatele, si 
el, creştinul, sa ramâna într-o mare nădejde, fara sa se teama. Căci „nici o nenorocire nu 



înseamnă ceva, si nimic nu este pierdut atât timp cât credinţa rămâne în picioare, cât timp 
capul se ridica din nou, si cât timp sufletul nu abdica" (Maeterlink). 
Nu trebuie apăsat pe o puternica nevointa prin canonisire, ci mai mult pe o intensitate a 
ei. Nu timpul poate decide, ci calitatea vieţuirii printr-o continua dispoziţie sufleteasca, 
nedând loc la amărăciuni opace; printr-o sincera si apăsata părere de rau, care-i va aduce 
o mai adevărata smerenie, atât de primita spre iertare si atât de binefăcătoare spre viziuni 
noi si descoperiri mai presus de raţiunea omeneasca, cu care dragostea lui Dumnezeu 
îmbogăţeşte pe omul smerit, iar nu pe cel încorsetat într-o încorsetare si aspra nevointa. 
Domnul Hristos Se dăruieşte mai cu plăcere unei inimi raniţe, dar căita si smerita, decât 
unei inimi postite si rugate, dar care desigur, îsi cere dreptul. „Nici văduva si nici fecioara 
n-au alta treapta în cer decât aceea pe care o fixează umilinţa". 
Deci duhovnicul nu greşeşte micşorând timpul pocăinţei în marea lui răspundere, ca 
spune Sfântul Vasile Cel Mare în canonul 74: „Cel care are putere de a lega si dezlega nu 
se canoniseste micşorând timpul pocăinţei pentru cel care se caieste de buna voie 
spovedindu-se; ca unul ca acesta ajunge degrabă la iubirea lui Dumnezeu". 
Cine iubeşte pe fiii lui si mântuirea lor, ar trebui sa ştie ca eforturile si mărturisirea lor nu 
înseamnă chiar nimic, pentru ca tu sa nu fii în inima lui si sa nu poţi face pogoramânt 
împartasindu-1 (eventual). Iisus Hristos, milostivul nostru stăpân, S-a bucurat sa bage 
primul om în Rai un tâlhar care L-a mărturisit, Iisus Hristos care a mustrat cu asprime pe 
mai-marii sinagogilor pentru împietrirea lor. Le-au luat-o înainte desfrânatele, tâlharii si 
vameşii, iertaţi cu blândeţe, si rămâneau încurajaţi sfintindu-si sufletele, 
lata deci cum Domnul Iisus, cu aceeaşi iubire si blândeţe, doreşte sa se dăruiască fiilor lui 
si este amânat de rigoarea si asprimea -iarasi- a „Legii". Dumnezeu este milostiv si caută 
pricini sa umple pe creştini de bogăţia harurilor lui. Duhovnicul trebuie sa-si cerceteze fiii 
cu ochi pătrunzători si mâna uşoara, cum spune Ilie Miniatis: „Spiritul omului nu-si poate 
întinde aripile aici pe pământ daca nu se simte înconjurat de iubire, veşnicie si 
nemărginire". 

- Duhovnicul care face pogoramânt la Sfânta împărtăşanie, si nu urmează asprimea 
sfintelor canoane, se poate mântui? 

- De la început sa se ştie ca aceste pogoraminte ce se fac sa se poată împărtăşi cu Sfintele 
Taine nu într-un timp prea îndelungat cum spun unele canoane la diferite păcate mai 
grele, se fac cu multa si smerita chibzuiala -cu acoperirea tot a unor canoane: 74 al 
Sfântului Vasile, 102 al Sinodului VI Ecumenic, 4 al Sfântului Grigorie de Nyssa, si cu 
îndemnurile pline de duh ale Sfântului Ioan Gura de Aur, cu experienţa multor Sfinţi 
Părinţi care înţeleg ca întreaga Sfânta Scriptura este o dulce si frumoasa armonie, chiar 
daca aceşti Sfinţi Părinţi nu au canoane date, dar nu sunt lipsiţi de autoritate -sa zic 
juridica- în Biserica (vezi însemnările canonului 87 al Sfântului Vasile cel Mare, din care 
se înţelege ca orice cuvânt al Sfinţilor Părinţi are putere canonica). 

In afara de aceste acoperiri, si binecuvântate si motivate procedee, spune si Sfânta 

Cumpănire din fiinţa ta sa nu depărtezi cu asprime, dar nici sa încălzeşti cu tolerante 

vinovate. 

In marea ta răspundere, când vorbeşti de la inima la inima, si bineînţeles, de la ins la ins, 

vei înclina mai mult sa crezi ca bunul Dumnezeu te va îndemna mai repede spre 

îngăduinţa. Nimeni nu va tolera, însă, o dezlegare la întâmplare, si mai ales fara o 



angajare a fiului ca el sa iasă din dezordinea sufleteasca pentru a ajunge la o cunoştinţa de 
sine. Acest procedeu nu zideşte pe fiul duhovnicesc, ci mai mult amăgeşte, si el rămâne 
căldicel sau împietrit la lucruri mari. Se spune ca cerbul pentru doua lucruri nu aleargă 
bine: când e prea gras, sau când e prea slab. Adică nevointa multa s-ar putea sa-1 
slăbească, si nepăsarea si neangajarea s-ar putea sa-1 îngrase (pe fiul tau). Sa tii cont ca 
fiecare ins are particularitatea lui, si vei avea în vedere cât poate purta. 
Dar, oricum, lucrul de valoare de care trebuie sa se tina seama este ca inima înfrânta si 
smerita Dumnezeu nu o va urgisi. Acesta-i marele punct de plecare, Părinte Duhovnic, si 
acesta-i răspunsul la aceasta întrebare care s-a pus. Si nu numai ca nu vei fi certat de 
Biserica sau de Dumnezeu, ci ti se va socoti ca o mare înţelepciune, daca ai reuşit sa 
trezeşti în fiii tai bunătatea creştina. 

Nu va fi nimic uşor de nu va fi bunătatea nemărginita a lui Dumnezeu si rugăciunile 
Preasfintei Născătoare de Dumnezeu cu noi cu toţi. 

- Cât timp opriţi de la Sfânta împărtăşanie pe cei ce fac avort? Dar pe cei ce fac 
desfrânare si adulter? Dar pe cei ce practica paza si nu vor sa nască copii? 

- în cuprinsul canonului 4 al Sfântului Grigorie de Nyssa se spune: „Când unul din 
aceştia îsi va cunoaşte păcatele si se va mărturisi de buna voie (de sinesi), arătând cainta, 
sa i se aplice canonul cu iubire de oameni"... 

Pravila Bisericeasca a Părintelui Nicodim Sachelarie spune, la pagina 116: „Pentru cei 
sârguinciosi spre pocăinţa si a căror viata înclina spre mai bine, sta în puterea celui ce 
aplica canonul ca pentru folosul Bisericii, sa scurteze timpul ascultării si sa-i aducă 
întoarcere mai curând, si tot acesta poate a-i si împărtăşi mai curând. Ca precum este 
oprit mărgăritarul înaintea porcilor, tot asa necuviincios este a lipsi de cinstitul mărgăritar 
pe omul curăţit prin pocăinţa de păcat". Si pentru ca sunt întrebat cum aplic eu canoanele, 
răspund ca din început îl pun în cunoştinţa de cauza. Arat (cu pravila în mâna), sa vadă si 
sa ştie cât este de grav păcatul lui. Aratându-i aceasta îl încurajez, si consider prima 
săgeata binefăcătoare în inima lui, si-mi dau seama ca necunoscând lucrul (păcatul), 1-a 
făcut cu uşurinţa, căci neştiinţa este cea mai de seama pricina care pregăteşte calea 
adevăratei pacatuiri. (Sfântul Agaton zice: „Rădăcina tuturor răutăţilor este neştiinţa".) 
în canonisire efectiv am procedat cu teama, dar ţinut cont de toate sfaturile usuratoare 
arătate mai devreme, si altele, si am dat pentru avort trei ani. Daca au făcut cu farmece si 
fara circumstanţe usuratoare, mai mult de trei ani. Daca au omorât prunc după naştere, cu 
voie, de la şapte ani în sus. Se tine cont si de la data de la care n-a mai făcut. 
Pentru desfrânare, în afara de năpasta si de atâtea alte situaţii si împrejurări fara ieşire, 
sau de nu a participat încurajând lucrul, patima, dar i-ar fi adus necazuri majore, 
canonisesc de la un an la trei ani, cum e cazul de adulter (adică cei căsătoriţi, sau numai 
unul din ei). 

Cei ce fac frauda conjugala si atentat la planurile lui Dumnezeu, adică cei ce se păzesc sa 
nu nască copii, până într-un an. 

Am răspuns mai mult asa, pentru orientarea lucrurilor, dar mulţimea feluritelor căderi 
schimba datele, si nu poţi scrie despre fiecare, dar oricum rămân credincios celor scrise la 
alte întrebări mai sus: „Inima calda si inima uşoara". 



- Ce sfaturi duhovniceşti mai de folos daţi credincioşilor si călugărilor care vin la sfinţia 
voastră? 

- Ca pentru nişte fii ai lui Dumnezeu, am încercat sa spun la cât mai mulţi despre o 
poziţie de strategie duhovniceasca în lupta noastră cu cel din afara: diavolul. Neputinţa 
lui mare asupra noastră este ca noi suntem si dorim mult sa fim cu Dumnezeu. 
Diavolul ţinteşte acest mare obiectiv: sa ne despartă de Dumnezeu. 

Nu-i va fi uşor sa o facă direct, ca asa s-au încununat mulţi creştini care au simţit în ei 
puterea credinţei, ştiind ca omul e făcut de Dumnezeu Singur, numai pentru Dumnezeu, 
si nu se pot desparţi de El. Satana, care n-are o clipa de răgaz, gândeşte ca indirect sa 
poată desparţi pe om de Făcătorul lui. Lupta cu orice chip sa -l bage pe om în păcat, 
păcate de tot felul, si daca reuşeşte, nu înseamnă ca si-a atins marele obiectiv, ci îi da o 
mare întristare, care îl face sa se considere pierdut, ca si când nu mai poate fi iertat si, 
descurajându-se, singur se desparte de Dumnezeu, si iată, acesta-i scopul atins de 
vrăjmaşul. 

Nu trebuie sa-ti pleci capul si sa abdici, oricare si oricum ar fi păcatul. Recunoaste-L mai 
departe pe Stăpânul tau milostiv, ca nici o nenorocire nu înseamnă ceva daca ai credinţa 
de stânca. Nu te deznadajdui cu nici un chip. Satana, si poate slăbiciunea ta, te-au înşelat, 
dar inima nu i-ai dat-o lui si numele lui Dumnezeu din tine nu L-ai şters. Asa păcătos 
cum eşti Dumnezeu e cu adevărat mult iubitor, si pentru ca-L recunoşti, mult milostiv si 
iertător. Te va caută El singur, te va găsi, te va îmbrăţişa, te va lua pe umerii Lui, te va 
duce la stâna si te va iubi mai mult decât pe alte oi, pentru ca tu, de fapt, nu L-ai părăsit. 
Aceasta o mare poziţie duhovniceasca si atunci marile tale căderi în viata rămân simple 
accidente. 

Recomand o nesfârşita veselie sufleteasca în ascunsul tau, ca aceasta mărturiseşte ca eşti 
cu Iisus Hristos în inima ta si-n respiraţia ta. Inima ta va vibra mereu o rugăciune fara 
cuvinte. Deci, o stare de stăpân asupra ta si de vesela liniştire, chiar daca te-ai înnoroit, ca 
oricare ar fi motivul unei întristări descurajatoare, ea este numai si numai de la diavol. 
Ar fi bine ca lumea creştina (mai ales) sa pretuiasca mai mult singurul timp ce-1 avem 
pentru pregătirea la moarte, si sa-si păstreze cu străşnicie inima, ca dintru aceasta sunt 
ieşiri de viata, cum spun Pildele (4,23). 

„Cu nematerialnicie la Cel nematerialnic gândeşte, si vei pricepe!" „Când interesele si 
conştiinţa se afla în lupta, conştiinţa trebuie sa învingă, ca sa rămâneţi fii ai luminii, fii ai 
zilei, fii ai Harului!" „Mulţi se plâng ca le lipseşte harul: mai cu drept ar fi daca harul s-ar 
plânge ca El lipseşte de la mulţi". 

Dumnezeu nu cere nimic imposibil, ci prin poruncile Sale te îndeamnă sa faci ce poţi, sa 
ceri ceea ce nu poţi si El te va ajuta ca sa poţi face voia Lui. 

- De ce a slăbit credinţa si viata morala în rândul credincioşilor si cum sa le sporim 
credinţa si trăirea în Hristos? 

- Aparent pare ca este slăbită credinţa, dar nu până într-atât. Oamenii au zilnic obligaţii 
familiale, profesionale, sociale mai urgente si nu pot participa regulat la slujbele 
bisericeşti. Insa nu sunt putini care sa nu aibă un fior de înviorător si sa nu se închine 
când aud bătaia clopotelor, ca un strigat de chemare a viilor, ca un plâns al morţilor, ca o 
putere care împrăştie în tot felul fulgerele. 



O mărturisesc şirurile nesfârşite de credincioşi la marile hramuri în tara noastră, care, cu 

o adânca nerăbdare îsi aşteaptă fericiţi rândul, ceasuri lungi, ca sa se închine, sa sărute 

Sfintele Moaşte. Aceştia sunt toţi credincioşi tacuti, anonimi si liberi. într-o comunitate 

mare sunt si oi albe si oi negre si o credinţa mai firava, si nimeni nu poate spune ca e 

neprihănit. 

Trebuie slujbe zilnic la biserici, peste tot, cu predici calde, neobositoare si 

exemplificatoare, si sa nu fie cu nici un chip prilejuri smintitoare. Nimic nu va fi mai 

frumos ca un slujitor al lui Hristos cu viata plina de aşezare duhovniceasca, nevinovat, 

senin, blând, cu ochi de lumina îngereasca. Un copil în braţele tatălui sau a strigat tare, în 

biserica, spre uimirea tuturor, când a ieşit preotul în vesminte din Altar: „Tata, iată un 

Doamne-Doamne viu!" (nu ca cei de pe perete). 

Inima curata, nevinovata, a acelui copil a arătat simplu, dar tare, ca Dumnezeu, Care ne 

iubeşte cape lumina ochilor ne cercetează peste tot, ne caută peste tot, ne cheamă: Veniţi 

la Mine cei osteniţi si împovăraţi si adapostiti-va la blânda si smerita mea inima, ca eu 

sunt singura Cale, singurul Adevăr, si singura, nesfârşita si fericita Viata! 

Pe lângă cuvinte libere folositoare sa li se recomande cârti folositoare, mai cu deosebire 

pe cele ce amintesc de fericirea sfinţilor cu îngerii de sus, de viforul ispitelor, precum si 

de grozava si nesfârşita ardere a iadului. Si cine va avea din înţelepciunea cea mare, i se 

vor lumina inima si calea!... 

Fericitul Augustin spune: „Pentru cine vrea sa creadă, am o mie de motive, pentru cel ce 

nu vrea, n-am nici unul! Singurul motiv este moartea!" 

- De ce ne temem de moarte si cum putem spori în noi bucuria vieţii veşnice? 

- Se tem de moarte doar cei care nu s-au pregătit deloc de viata cu Hristos. Dar nu este 
rau ca se tem, ca prin aceasta se recunoaşte viata veşnica, si frica e un început de 
înţelepciune. Si asa vor pune paşi spre cunoaştere si mireasma, adunând flori din gradina 
duhovniceasca a Bisericii lui Hristos. Se spune ca sunt trei categorii de creştini mântuiţi, 
întâi, este categoria fiilor care fac voia lui Dumnezeu din iubire. A doua, este categoria 
negustorilor care fac fapte bune pentru plata de la Hristos. A treia, este categoria robilor 
care fac de frica cele ale lui Dumnezeu. Ce bine ar fi sa ne depăşim mereu, sa ne silim, ca 
este singura vreme când bătaia inimii noastre poate cuceri întreg cerul!... 

Ce zici, frate creştine, te prinzi sa te sileşti la o alergare atât de salvatoare si la o ajungere 
atât de lăudata de nesfârşite cete îngereşti si sa vezi slava Maicii Domnului, care neştiuta 
de tine, te-a plâns si te-a ocrotit, si în cinstea aceasta, în lumina cerurilor deschise, te va 
încununa ca pe un biruitor Hristos Domnul? 

Cu adevărat spune Sfântul Pavel: Ca nu sunt vrednice suferinţele de acum fata de 
bucuriile ce ni se vor descoperi noua. Iar „sfârşitul filosofiei este sa ştii ca trebuie sa 
crezi" (Geibel). Sa ştii sa mori liniştit! 

- Ce sfat si cuvânt de folos îmi daţi mie si fiilor duhovniceşti ai preacuviosiei voastre? 

Sa ne iubim cu adevărat unii pe alţii. 

Sa încercam sa iubim pe toata lumea; si pe aceea care se zice ca e rea. 

Sa iubim, sa iubim mult, si sa iubim frumos. 

Sa iubim rana si pe cel care ne-a făcut rana. 



Sa ştim sa furam pe Hristos de la duşmanii noştri. El sta ascuns la cei care ne sunt 

duşmani. Nu poţi fi gazda lui Hristos daca nu-ti sunt dragi cei care îl tin ascuns daca 

inima ta nu este un mic cer al iubirii. 

Lui Hristos I se cuvin primele roade ale tuturor lucrurilor, dar mai cu seama primele 

roade ale iubirii! 

Iar pentru răspunsurile mele date în graba, dar cu cel mai bun gând, atât spun: Milostiv fii 

mie, Doamne! 

Protosinghel Arsenie Papacioc - 15 ianuarie 1984 



II 

1 . Cu ce fapte bune trebuie sa se întrarmeze mai întâi fraţii care doresc sa intre în 
nevointa monahala? 

- Cel dintâi lucru, si înainte de orice, trebuie sa ştie cel venit în viata monahala ca este o 
intrare fara de întoarcere. Sa ramâna într-o definitiva statornicie. Sa ştie ca cinstea aceasta 
este fara de asemănare, sa-I slujească lui Hristos, daruindu-I-se cu totul, asemenea 
îngerilor. Nu singura înalta înţelegere îi va păstra statornicia în cinstea de a sluji lui 
Hristos, dăruit ca monah, ci neapărat sa simtă ca o face dintr-o necesitate sufleteasca. 
Partea aceasta ce tine de inima va trebui cultivata si încurajata în relaţiile ce le avem cu 
începătorii. Lucrul acesta sa fie în atenţia tuturor vieţuitorilor din mănăstire. In inima, zic, 
unde cu harul lui Dumnezeu, sunt toate forţele biruitoare din om, cum se zice la Pilde (4, 
23): Păzeşte -ti inima mai mult decât orice, căci din ea ţâşneşte viata. 

Pe fondul acestei liniştite statornicii, va veni noilor începători o eliberare cât mai totala de 
lume, si Bunul Dumnezeu le va dărui în toata viata lor multe bogaţii duhovniceşti 
necunoscute de ei si îi va umple de o supraomeneasca bucurie. 

2. Care este virtutea hotărâtoare a noilor începători, cu care vor putea sa biruiască ispitele 
si patimile cele dinăuntru si cele din afara? 

- De la început Dumnezeu a creat pe om cu aceasta puternica si mult discutata însuşire - 
«voinţa libera». Aceasta ni se cere mai întâi: sa vrem sa biruim ispitele. Si, mişcând, va 
veni neîntârziat harul. 

Rugându-ne intens lui Dumnezeu, voind si ostenindu-ne mereu, harul nu va lipsi de la 

noi. lata unde este taina de început si de totdeauna a biruinţei noastre. Harul este de 

natura divina - «energie necreata», spune Sfântul Grigorie Palama. 

Din primii paşi spre viata monahala, plina de taine si înţelesuri preafrumoase, noul 

începător este bine sa-si îndrepte inima si sa-si însuşească o aleasa evlavie, nedifuzata si 

nădăjduita către Maica Domnului. Apoi, mereu, cu bucuria în inima, sa se recunoască a-i 

fi un fiu iubitor si nevinovat si Maica Domnului îi va preaarata cât de mult se va bucura 

a-i fi Mama. 

O fiica îmbunătăţită se ruga Maicii Domnului, zicând: «Maica Domnului, arata-te a-mi fi 

mama!» Iar Maica Domnului i-a răspuns: «Arata-te a-mi fi fiica!» 



3. Ce patimi trebuie sa lepede începătorii mai întâi din inima lor ca sa poată gusta din 
bucuria vieţii duhovniceşti? 

- Sa lepede mai întâi patima care este mai aproape de el - care-1 stăpâneşte cu mai multa 
tărie. Sa ştie ca va trebui sa lupte împotriva tuturor patimilor, dar cu mai multa atenţie si 
întrarmare cu acele patimi care îl înconjoară si anume îl pândesc. In lupta lui sa fie 
convins ca nu va fi singur, cerând cu inima de foc ajutorul lui Dumnezeu, al Maicii 
Domnului, al îngerului păzitor si al oricărui sfânt spre care are evlavie. 

Lupta este pe toata viata, dar nimic nu-i mai frumos si mai maret decât sa fii stăpânul 
propriei tale vieţi si sa lupţi si sa biruiesti, având alianţa deplina cerul întreg. îndrăzniţi, 
Eu am biruit lumea! - zice Domnul nostru Iisus Hristos si zice pentru fiecare dintre noi, 
vazându-ne pe toţi stăpâni alături de El. 

4. Daca un nou începător nu iubeşte rugăciunea si slujbele bisericeşti, poate deveni 
călugăr? Cum trebuie călăuziţi fraţii începători ca sa poată spori în rugăciune? 

- Daca nu iubeşte rugăciunea si slujbele bisericeşti, înseamnă ca a venit de acasă fara sa 
aibă măcar o inima de creştin. Este mai greu sa-i porţi pe unii ca aceştia, daca-i primeşti. 
Se spune simplu despre călugăr ca este un creştin bun si se considera ca a plecat la 
mănăstire pentru o viata îmbunătăţită în trăire, unde rugăciunea trebuie deprinsa a fi chiar 
neîntrerupta. 

Se constata, de altfel, la toţi începătorii un dor de rugăciune chiar exagerat, zic de 
rugăciuni lungi îngenuncheate, necunoscând celelalte valoroase împliniri din trăirea 
monahului: ascultările nesfârşite cu o singura dăruire, posturile cu o mare dreapta- 
socoteala si, mai ales, sa fie sprijin cu o inima buna pentru necazurile sau neajunsurile 
unora. Daca noul începător nu vrea si nu simte nevoia sa se roage, nici alte fapte bune ce 
tin în ansamblu de trăirea în mănăstire nu le va putea împlini, nici pe departe. Adică, nu 
se cuvine ca un vieţuitor dăruit lui Hristos si Maicii Domnului sa aştepte mântuirea fara 
nici o trezvie a inimii si fara nici un dor îngeresc; într-o lenevire ca aceasta vieţuind, ar 
dori totuşi «sa-i cada mana cereasca de sus»? 

Chiar daca le vom arata bunăvoinţa, nu vor rămâne până la urma în mănăstire, ca n-au 
roadele si darurile sfintelor rugăciuni, care nu se face niciodată în zadar, fara un răspuns. 
Pe unii ca aceştia îi vânează cu uşurinţa cumplitele ispitiri diavoleşti, dându-le dor de 
lume. 

Ce frumos este sa te încadrezi în versuirea cântată neîntrerupt în biserica: «Toata suflarea 
sa laude pe Domnul!» 

5. Care sunt cele mai grele patimi cu care trebuie sa se lupte monahii si, mai ales, 
începătorii? Cum anume le pot birui? 

- As îndrăzni sa spun ca pentru mulţi veniţi la mănăstire cea mai grea ispita este 
nestatornicia. Aceşti diavoli cotropitori doresc sa te smulgă de pe poziţie. In planul de 
lupta duhovniceasca, cel dintâi lucru este sa-ti determini precis poziţia. Si tu, venit în 
viata monahala, eşti pe cea mai înalta culme, în cel mai de vârf cuvânt al Sfintei Scripturi, 
în acel: «Vrei sa fii desăvârşit?» Asa o numeşte Sfântul Vasile cel Mare. Aceasta dorinţa 
si încadrare monahala este cea mai nesuferita de diavolii din toata creştinătatea. La 



mănăstire se vine cu un dor mare, cum se spune, ca o nebunie pentru Hristos, de a se 
răstigni pentru El, de a suferi ocara, lovirea, prigonirea si înfrângerea marelui duşman, 
orgoliul, si se păzeşte si se încearcă sincer spre marea nadajduitoare a mântuirii, smerita 
smerenie si vei simţi adevărata libertate dorind sa iubeşti cu adevărat pe toţi. Adică sa 
primeşti umilinţa, spinii coroanei lui Hristos, cuiele, suliţa si moartea pentru El. Asa îti 
vei uşura patimile grozave si vei fi cândva si undeva un mic mântuitor, lucrând atât la 
mântuirea ta, cât si la a altora. Diavolii nestatorniciei nu vor putea birui pe unii ca aceştia, 
care, ispitiţi, mai mult se vor încununa. 

O alta patima foarte primejdioasa, care se strecoară atât de uşor si pare a se motiva mereu 
si îsi face loc imediat între toţi este vorbirea de rau. Sunt convins ca cei mai mulţi care îsi 
pierd sufletele si le pierd pentru aceasta neînfrânare împătimita a limbii. Nu ştii sa 
vindeci, dar ştii sa deschizi, ca orice ucigaş, rana! Suprema porunca - iubirea - este 
propovăduita, întărită si trăita de Mântuitorul, ca o arvuna a luminii si frumuseţii 
împărăţiei cerurilor. «Ca iubire si mila este întreg creştinismul!» Dar aceasta nemuritoare 
iubire este urmărita de răutatea - mica sau mare - a vorbirii de rau, viermele neadormit 
care îti roade tainic inima si zilele mântuirii tale. 

Acest vierme al urii ucide-1, iubite frate călugăr sau creştine, si iubeşte tare pe Hristos, 
Care te aşteaptă în inima fratelui tau pe care îl săgetezi mereu. 

Patima vorbirii de rau destramă unitatea mănăstireasca si societatea creştina si se face 
vinovat de moarte cel ce ataca ce a întemeiat Hristos pe cea mai trainica temelie - Iubirea 
si Credinţa. «Un bărbat sfânt, spune în Patericul vechi, a văzut pe oarecine pacatuind si, 
lăcrimând cu amar, a zis: Acesta a greşit astăzi, iar eu voi greşi mâine, negreşit. Apoi 
acesta se va pocăi cu adevărat, iar eu nu ma voi pocăi niciodată!» Deşi 1-a văzut chiar 
pacatuind, s-a osândit pe sine, iar pe acela 1-a văzut îndreptat. De aceea zic ca gândirea, 
soptirea si vorbirea de rau sunt patimi care aduc mari neajunsuri întregii obşti creştineşti. 
Toate patimile sunt primejdioase si de toate trebuie scăpat, pentru ca oricare din ele ar fi 
ne poate pierde sufletul. Timpul este scurt si viata este una si se duce repede. Deci sa nu 
ne mai îngrijim de altceva decât de «plâns peste plâns si smerenie peste smerenie, ca sa 
îmblânzim pe Iisus Hristos, Stăpânul nostru». 

Cu toata strajuirea Păzeşte -ti inima mai mult ca orice, ca dintru aceasta ţâşneşte viata 
(Pilde 4, 23). 

6. Ce trebuie sa înveţe mai întâi duhovnicii pe ucenici, pe fraţii începători? 

- Socot ca este bine ca mai întâi fraţii începători sa cunoască marea însemnătate a 
monahismului, deci marea importanta a transformării întregii lor fiinţe. Apoi sa-si 
învioreze inima si sa ştie ca intrarea în mănăstire nu este un simplu refugiu pentru 
sufletele slabe sau pentru neputincioşi. Sfântul Vasile cel Mare se întreabă: «Care este 
cuvântul cel mai de vârf al Sfintei Scripturi sa-1 pot ajunge?» Si-1 remarca unde 
Mântuitorul spune tânărului bogat: Vrei sa fii desăvârşit? Lasă- ti toate si vino după Mine! 
lata un prim si mare scop al călugărului - mergerea spre desăvârşire. Cine are aceasta 
supraomeneasca dorinţa si plecare este umplut de mari haruri si aduce o veselie fara de 
nume îngerilor si întregii împăraţii cereşti si, mergând până la capătul vieţii strâns legat 
de acest temei al Sfintei Scripturi, va trai si în el veşnic, cu adevărat o supraomeneasca 
bucurie. 
Călugării se mai numesc «îngeri ai pământului», «cin îngeresc», «mirese ale lui Hristos», 



«mucenicie alba» si parca Sfânta Scriptura nu ar fi atât de îmbogăţita fara îndemnurile la 
o lupta sufleteasca spre desăvârşire a acestor fiinţe omeneşti care-s făcute după chipul si 
asemănarea lui Dumnezeu. Este ştiut ca totul este posibil daca vrei sa mergi pe un drum 
atât de înălţător. Ca daca vrem sa pornim, harul, adică puterea divina de sus, este cu tine 
nedespărţit si cine poate fi împotriva ta si care te poate birui, daca Stăpânul cerului si al 
pământului este cu tine? 

Iubite frate, care ai venit la slujba îngereasca în cinul monahal, nici o cinste nu este mai 
mare ca aceasta. Adică sa te dăruieşti si sa jertfeşti lui Dumnezeu în curăţenie tot ce este 
bun si frumos, ca si în mănăstire ti se descoperă uşor chipul de cunoaştere al păcatului, 
adică a tot ce este urât. Aici putem umbla cu grija sa fim curaţi fata de iubirea lui 
Dumnezeu. Aici si numai aici te poţi încadra si încinge cu autoritate în unele 
preafrumoase rânduieli care -ti pot da un nume nou, o minte ascuţita si o inima daruitoare 
ca sa fii omul lui Dumnezeu Care îti pregăteşte sa-ti dea în dar întreaga Lui împărăţie si 
vei putea sa calci peste diavolii care vor sa te calce acum. Atotputernicul nostru 
Dumnezeu, Creatorul, Biruitorul si Luminatorul a tot si a toate, iubeşte inimile curajoase 
si ne acoperă cu mireasma necunoscuta de lume si, ca sa nu ne descurajam, zice cu drag 
ca un părinte mult prea mult iubitor: «Cine se leagă de voi, de lumina ochilor Mei se 
leagă». 

Mănăstirea este un mic cer al pământului si este o cinste pentru toata lumea pământului. 
Frumuseţea este ca aici se pot cuceri cerul si pământul, tot ce-i mai frumos, tot ce-i mult 
folositor, tot ce-i puternic, tot si toate, pentru ca-L cucerim pe însuşi Dumnezeu, Care ni 
se dăruieşte total. De secole întregi s-a putut vedea ca toate aceste preaplacute „Bune- 
vestiri" s-au putut împlini de oameni ca noi, ca puterea unor astfel de oameni este de la 
Dumnezeu, Căruia Ii purtam chipul si asemănarea Sa si Care ne-a îmbogăţit cu tot harul 
Sau. O întoarcere de la mănăstire spre lumea nepasatoare, fara de nici, o explicaţie, 
spunem, va fi asemenea unei căderi luciferice. Sunt, frate creştine, crede-ma, doua feluri 
de bucurii care nu se pot uni una cu alta. Tu nu vei putea a te bucura aici pe pământ de 
plăceri trecătoare si vinovate, iar în cer a împăraţi cu Iisus Hristos. Atunci fărădelegea îsi 
va astupa gura sa (Ps. 106, 42). 

7. Care este semnul duhovnicesc ca au sporit fraţii începători? 

- Mai întâi au o veselie nevinovata cât mai continua. Apoi îsi dau seama ca ascultările 
sunt o mare împlinire călugăreasca unde îsi încearcă fiecare tăierea voii si o fac fara 
cârtire si cu drag. întreabă cu interes sa cunoască si se vede în ei o cainta adevărata în 
greşeli si neîmpliniri. Nu duc vorba si nu aduc venin în chiliile lor. Se simt cu râvna la 
rugăciune, la citiri si cântări, la biserica si peste toate se simte în ei un duh de smerita 
cugetare în toate mişcările lor, un duh evlavios si simţi ca prezenta lor te odihneşte. 

8. Ati cunoscut noi începători si monahi tineri sporiţi în viata duhovniceasca? Prin ce 
virtuţi anume? 

- Da, cât mi-a fost cu putinţa, am cunoscut, spre bucuria mea, mulţi fraţi, nu de prea 
multa vreme veniţi în mănăstire, cu sufletele dăruite lui Hristos, încurajaţi si înveseliţi 
pentru mila arătata de Dumnezeu ca sunt consideraţi si recunoscuţi ca fii ai mănăstirii. 
Mai întâi, ca o virtute mult grăitoare, la mulţi se remarca aceasta bucurie, prin faptul ca 



nu-si măsoară ascultările cu puterile proprii si nu dau înapoi. Desigur, ei sunt convinşi ca 
ascultarea (porunca) este de Sus, după cuvântul Domnului, Care zice: Cine asculta de voi, 
de Mine asculta, si au credinţa ca vor fi ajutaţi, căci la Dumnezeu totul este cu putinţa. 
Ascultările, fara îndoiala si fara cârtire, sunt un act al unei inimi viteze, al unei educaţii 
de credinţa intensa si dau o nădejde ascuţita ca Dumnezeu nu te va înşela când spune: 
Fara de Mine nu puteţi face nimic. 

Oricare frate sau monah cu astfel de convingeri de credinţa si cu inima viteaza poate 
rezolva lucruri grele în ascultările sale, care poate i-ar depasi măsura puterilor proprii. 
Mai mult ca oriunde, în ascultările făcute cu inima si dragoste s-a lăsat văzuta puterea 
harului lui Dumnezeu. Au fost fraţi ascultători care au legat fiare sălbatice, care au dat la 
o parte pietre uriaşe ca stânca, au trecut -pentru ca asa era ascultarea- pe deasupra 
râurilor, sau au fost purtaţi pe spatele peştilor si n-au conceput sa nu asculte. Aceşti eroi 
ai tăierii voii au în toata fiinţa lor o veselie ascunsa, au cugetări smerite si au o prezenta 
în toate inimile necăjite, fie chiar si răutăcioase, căci ei doresc sa vadă în fiecare ins toate 
frumuseţile omeneşti. Aceştia sunt respectuoşi, liberi, fara de teama si au o mare nădejde 
la Preasfânta Stăpâna Maica Domnului, zicând: «Invredniceste-ma sa te laud în veci, o, 
Sfânta Fecioara!» 

9. Care este semnul ca am reuşit sa biruim si sa scoatem din noi patima mândriei si a 
iubirii de sine? 

- Cred ca niciodată nu va putea fi «un semn», ca definitiv, ca mândria este scoasa. Omul 
smerit nu se vede niciodată ca-i smerit. Lupta aceasta de o viata întreaga, simţită, rupta, 
dreapta si cinstita o ştie si o va încununa Dumnezeu. Apoi, acestui diavol al mândriei, 
plin de o nesuferita duhoare, nu-i va fi deloc uşor ca atâta si se arunca singur în foc cu un 
suflet care doreşte si ştie sigur ca nu va putea vedea si împăraţi cu Hristos fara de o 
smerita smerenie. 

Spune Sfântul Ioan Scararul ca diavolul trufiei alunga pe toţi ceilalţi diavoli si el tine 
locul la toţi. Toata Scriptura si toata marea sfatuire a Sfinţilor încercaţi în lupta cu acest 
diavol cotropitor al mândriei ne spun ca fara harul de sus nu se va putea birui aceasta 
patima. Bunul Dumnezeu a spus cu tărie ca acest mare har nu-1 va da decât celor smeriţi, 
cum spune în Sfânta Evanghelie ca: celor smeriţi le da har! 

Măsura de curăţire a inimii este măsura de izbucnire a simţirii către Dumnezeu. Cât de 
scumpe sunt îndemnurile oamenilor încercaţi si cât rau poate pricinui o rânduiala după 
cum îl taie capul pe fiecare! Pentru putina noastră osteneala si smerenie cu ce alese daruri 
suntem învredniciţi! Nu va mai fi iubire de sine, adică mândrie, când uimirea va va 
cuprinde si veţi vedea cât de mare este mila lui Dumnezeu pentru noi păcătoşii. Oricărui 
ostenitor în Hristos îi putem spune: Smereşte -te, ca ai pentru ce! 

Blândeţea si râvna pentru toate cele bune, nemânierea si urmărirea păcii, nu a dreptăţii, 
sunt semne de nemândrie. îndreptăţirea de sine nu poate fi laolaltă cu smerenia si 
Dumnezeu se arata, nu atât celor ce se ostenesc, cât celor simpli si smeriţi. 

10. Când anume cunoaştem ca am sporit în rugăciune si smerenie? 

- Sporeşti în rugăciune si smerenie atunci când simţi nevoia sa te rogi asa cum simţi 
nevoia de aer si apa. Exista o chemare ascunsa în tine care te îndeamnă continuu sa ceri, 



sa mulţumeşti si sa lauzi pe Creatorul tau, Eul din tine care se vrea la Tatăl si la Mama 
lui. El doreşte sa se biruiască pe sine, dar se vede slab si neputincios. El nu vrea sa fie 
rob, adică împătimit, purtând un nume atât de mare -de creştin-, ci se vrea lângă Stăpânul 
si Răscumpărătorul sau. Astfel, sufletul se trezeşte în om si simte cum inima raniţa de dor 
se apropie de Dumnezeu sa comunice. Asa încep marile treziri spre viata în Dumnezeu. 
Ecoul acesta armonios pe care-1 auzi în tine este semnul ca eşti viu si vrei sa rămâi omul 
viu în bucuria harului Celui datator de viata. Sfântul Ciprian zice: «Cum vrei sa fii auzit 
de Dumnezeu când nu te auzi nici pe tine însuti?» Sau «Spune-mi unde eşti atunci când 
nu te afli înlauntrul tau?» Si iarasi «Darul anume îsi face loc (în noi), pe măsura ce se 
trezeşte eul nostru si sunt dezrădăcinate patimile». Când inima se va curaţi de patimi, 
atunci se va înflăcăra simţirea către bunul Dumnezeu. 

Totul este zidit de darul Sfântului Duh, fiindcă darul li se da întotdeauna preaîmbelsugat 
credincioşilor. Cei ce I s-au dăruit Lui fara de întoarcere sunt călăuziţi de El si El singur îi 
zideşte asa cum ştie. 

Dumnezeu este ascuns în poruncile sale. Cei care îl caută pe Domnul, II găsesc pe măsura 
împlinirii lor. «Lui Dumnezeu îi trebuie numai inima si îi este de ajuns», daca ea va sta 
deschisa cu evlavie în fata Lui. Rugăciunea neîncetata tocmai în aceasta consta, sa ne 
aflam întotdeauna cu evlavie în fata lui Dumnezeu. Iar peste aceasta stare, pravila, 
rugăciunea citita nu face decât sa pună lemne pe foc. 

Dumnezeu este un Dumnezeu al inimii; roaga-te, deci, cu simţire! De unde as înţelege ca 
Dumnezeu nu este atât un Dumnezeu al mintii, ci al inimii, spun Sfinţii Părinţi. 
Puterea rugăciunii nu sta în cutare sau cutare cuvinte -vorbe-, ci în felul cum se 
săvârşeşte. Aceasta grija, preocupare de fineţe sufleteasca continua, aduce o retragere în 
tine neprovocatoare si smerita în toate. 

1 1 . Cum putem dobândi duhovniceste pe fraţii care nu au răbdare si se mânie repede? 

- Trebuie mai întâi sa înţelegem cauzele care-i fac nerăbdători si mânioşi pe fraţi. Apoi 
trebuie sa le vorbim cu multa bunătate si blândeţe si chiar cu un fel de apreciere, 
aratându-le si cele bune ale lor. Cât de nesuferite si primejdioase sunt aceste doua: 
nerăbdarea si sora ei, mânia, care îti anulează toata frumuseţea aşezării sufletului tau si 
toata agonisirea duhovniceasca! 

Cineva a văzut pe altcineva care se căznea sa deschidă un lacăt la o usa si nu putea 
nicidecum, de unde a început încet, încet, sa-1 cuprindă o mânie asa de mare, ca se dădea 
cu capul de usa si făcea spume la gura. Si a zis cel care privea degradanta scena: «în veac 
n-o sa ma mânii măcar cât de puţin si o sa fac orice efort pentru a-mi stăpâni firea de om, 
ca am văzut cât de urât îi sta omului mânios». Deci noi, cum zic Sfinţii Bătrâni ai 
Patericului, daca ne supunem patimilor, cu nimic nu ne deosebim de închinătorii la idoli. 
«Ca cei ce se biruiesc de iuţeala si se robesc de mânie si nu taie de la sine tulburarea 
patimii, aceştia se leapădă de Iisus Hristos si au în sine pe Marte ca dumnezeu si se 
închina idolului turbării ca si elenii. Iar cei ce au biruit acestea si le-au izgonit de la sine 
si s-au înfrânat de ele, aceştia au călcat idolii si s-au lepădat de închinarea dumnezeilor 
celor mulţi si s-au făcut mucenici fara de sânge». «De se va întâmpla între tine si altul 
cuvânt de scârba si va tăgădui cuvântul, nu-1 atâta pe el, zicând ca ai spus! Ca se întoarce 
si zice: „Asa am zis. Si ce?" si se face mare cearta. Ci lasă cuvântul si se face mare pace; 
ca pacea este de patru ori mai mare decât dreptatea». (Sfântul Ioan Scararul - Cuvânt 



despre mânie - Filocalia nr. 9). 

Iarasi zice un bătrân ca «cel ce se nedreptăţeşte de voie si iartă pe aproapele, fiu este al 
lui Hristos; iar cel ce nici nu nedreptăţeşte, nici se nedreptăţeşte, este al lui Adam; iar cel 
ce nedreptăţeşte, sau dobânzi cere, sau înşeală, fiu este al diavolului». Trebuie sa-ti 
încălzeşti sufletul răcit de ura, de nerăbdare si mânie prin a rabdă pe fratele tau, ca sa 
rămâi omul lui Dumnezeu, ca unul ca acesta iartă si se roagă sa-si astâmpere focul 
mâniei. Inca multe alte ispite te aşteaptă sa le arzi -cu focul harului Sfântului Duh- si sa 
rămâi un om al iubirii si al păcii. 

12. Tinerii începători, din lipsa de educaţie, sunt de obicei superficiali în credinţa si 
nevointa. Promit repede, dar fac puţine. Cum trebuie sa-i dobândim duhovniceste pentru 
Hristos? Ce metode recomandaţi? 

- Aceşti tineri trebuie sa înţeleagă cuvântul Sfintei Scripturi care spune: Vai de cel ce face 
lucrul Domnului de mântuială. Aceştia, se vede, nu cunosc nici ce este iadul, nici ce este 
raiul. Sa-i apropiem cu inima calda. Sa le explicam si lor ca Domnul nostru Iisus Hristos 
sta ascuns în poruncile Sale si, în măsura în care le împlineşti, în măsura aceea ti se 
dăruieşte si El. Si cât este de greu sa-L avem întreg pe Stăpânul a toata făptura în inimile 
noastre! Ca spus este: Fara de Mine nu puteţi face nimic! Si Scriptura n-o putem desfiinţa 
si nici sa credem ca o putem împlini cu jumătăţi de măsura. Domnul si Mântuitorul nostru 
ne vrea întregi. Numai satana ne vrea vicleneşte doar un singur vârf de deget, ca ştie el, 
vicleanul, ca asa ne poate stăpâni toata fiinţa. 

Alt timp de pocăinţa nu mai este, iar sfârşitul nu ne va fi plin de mila sau târguiala. Ci 
atunci va fi înfricoşarea cea mare, când se va arata nu mila, ci dreptatea, ca zice: 
«înspăimântător lucru este sa fii judecat după dreptate de un judecător fara îndurare». 
Apoi, în aceasta sfânta gradina, care este mănăstirea, se afla cu prisosinţa toate roadele 
posibile pentru fericita viata veşnica. Acum e ziua mântuirii (2 Cor. 6,2). Acesta este 
veacul pocăinţei, acela al răsplătirii. Acesta este al faptelor si al răbdării, acela al 
mângâierii. Acum Dumnezeu este ajutătorul celor ce se îndreaptă de la calea râului, iar 
atunci va fi înfricoşat cercetător al faptelor, cuvintelor si gândurilor omeneşti. A cui este 
munca, ale aceluia sunt roadele. Cinstea si cununile se cuvin învingătorilor, însă după 
cuvântul Apostolului: Nu numai ca se cade sa învingem, ci sa ne si luptam după lege (2 
Tim. 2, 5). 

13. Prea Cuvioase Părinte Arsenie, uneori lucrurile se prezintă si invers. Sunt începători 
hotărâţi si iubitori de nevointa si vârstnici apăsaţi de gânduri si cuprinşi de nesimţire 
duhovniceasca. Ce ne spuneţi despre aceştia? De ce unii vârstnici nu pot spori în lucrare 
duhovniceasca? Ce trebuie sa facă aceştia? 

- Pentru tinerii cu mare râvna către nevointa spunem ca se bucura Hristos de râvna lor, 
dar II pot si întrista daca în lucrarea lor n-au măsura - adică dreapta judecata în nevointa. 
Ca vor putea cădea în ispita cea de-a dreapta, cu cele bune exagerate, care rămân fara 
mireasma trezviei inimii, care ar putea fi un scop împlinit. Este o vorba bătrâneasca la 
români: „Munca nu se face numai cu puterea, ci mai mult cu socoteala". 

Iar vârstnicilor care nu pot spori în lucrarea duhovniceasca sau nu vor, le spunem tuturor 
ca viata le este încă mai scurta si Judecătorul este lângă usi. Celor ce le convine sa creadă 



ca vor trai încă mult, Mântuitorul le spune: «Astăzi de veţi auzi glasul Meu, sa nu se 
învârtoşeze inimile voastre» Si cine poate crede ca fara veste nu-1 poate lovi o cărămida, 
o boala necruţătoare, un traznet sau o muşcătura înveninata? Atunci, sigur, moartea va fi 
marele dascăl al trezviei, dar, vai, va fi prea târziu. In cer nu mai este pocăinţa. 

14. Unii începători si chiar vârstnici îsi pierd repede elanul, bărbăţia, râvna 
duhovniceasca în lupta cu ispitele. Pentru ce pătimesc aceasta ispita si cum pot dobândi 
din nou râvna, bărbăţie, încredere? 

- Viata duhovniceasca se observa si la sfinţi ca este în zig-zag. Urca si coboară, dar de 
cele mai multe ori nu-i mare primejdie, ca prin coborâs harul lucrează mai încetinel si 
oamenii se smeresc. Părerea de rau si smerenia sunt nemăsurat mai mari decât isprăvile 
elanului nevointelor. Cum spune preafrumos Apostolul Pavel: Când sunt slab, atunci sunt 
tare, recunoscând prin aceasta ca lucrează harul mai mult în cei smeriţi, ca smerenia în 
neputinţa este mai sigura, lucratoare. M-am folosit de sfatul unor Sfinţi Părinţi care spun 
ca nu este bine sa doreşti daruri mari, ci sa te mulţumeşti cu daruri mici, ca este 
necuviincios sa-ti zadarasti fiinţa ta duhovniceasca, comportându-te ca un om plin de 
mândrie si grozavindu-te. Psalmul 130 spune: Doamne, nu s-a înălţat inima mea, nici 
ochii mei, nici n-am umblat întru cele mari, nici întru cele mai minunate decât mine (Ps. 
130,1) 

Dar nu trebuie sa fim nici nepăsători, fara de lucrare si interes, ca si cum am sta într-un 
tron închipuit, aşteptând, cum se zice, „Vocaţia", harul de-a gata. Lucrul care ti-ar aduce 
o mare nădejde si un echilibru liniştitor este o stare de trezvie fara echivoc, o permanenta 
luare aminte de sine. Atunci nu te-ai certa sau te-ai cerceta pretenţios cu harurile lui 
Dumnezeu. 

Pe cei ce-si pierd repede elanul, dar sunt de buna credinţa si ştiu ca fara harul lui 
Dumnezeu nu se poate face nimic, si totuşi se considera părăsiţi, îi încurajam sa ramâna 
într-o continua nădejde si linişte sufleteasca, recunoscându-si neputinţele, smerindu-se 
adevărat cu inima. 

Unii ca aceştia vor vedea curând iubirea de oameni a lui Dumnezeu. «Ca cine se lasă 
întreg în mâna lui Dumnezeu, Care este de toate întru toate, nu-i moare nimic, nu-i piere 
mimic, ci toate îi trăiesc, toate îi slujesc». 

15. Cum putem câştiga pentru Hristos pe fraţii care sunt slabi în fapte bune si nu au 
statornicie, ascultare si răbdare? 

- Trebuie sa le zicem cu toata inima acestora, ca sa ne mântuim sufletele noastre, despre 
«înfăţişarea omului înaintea Judecătorului», despre învinuirea, cercetarea si despre 
sentinţa ce o rosteşte dreptul Judecător, Iisus Hristos, care va veni în persoana, în ceasul 
în care nu gândeşti (Luca 12, 40). 

«Cu cel bun va fi plin de iubire, iar cu cel rau, înfricoşător, zice Fericitul Augustin. Ce 
frica îl va cuprinde pe cel ce va vedea pentru prima oara pe Mântuitorul, si încă mânios! 
Cine va sta înaintea mâniei Lui?» Ziua aceasta - «ziua mâniei», cum zice cântarea. 
«Mânia Judecătorului va fi o prevestire a osândirii tale si va fi o spaima si suferinţa mai 
mari decât atunci când te-ai afla chiar în iad». 
O, frate, cu atât mai mare tortura va simţi sufletul la vederea lui Hristos, pe Care în viata 



L-a dispreţuit sau cu lenevire I-a neglijat poruncile ! «Nici o nădejde de a-L mai 
îmblânzi. Sa ceri îndurare, când vei fi judecat chiar pentru dispreţuirea îndurării ! Ce se 
va întâmpla dar?, întreabă Fericitul Augustin. Unde va fugi păcătosul când deasupra lui 
are pe Judecătorul mânios, sub el iadul deschis, la dreapta păcatele ca acuzator, la stânga 
duhurile rele care sunt gata la execuţie si înlauntrul sau mustrările conştiinţei?» 
Cugetând la toate acestea, cum se mai poate ca fraţii si oricare dintre noi sa fie cu voia 
slabi si nepăsători, nestatornici în ascultări si fara răbdare ? 

16. Cum putem vindeca sufleteşte pe cei care cârtesc, defăima, vorbesc de rau pe 
aproapele si nu-si stăpânesc gândurile, limba si pântecele? 

- Cu iubire veşnica te-am iubit pe tine, zice Dumnezeu. Frate draga, Dumnezeu din iubire 
te-a ales din mulţimea atâtor oameni. Ti-a dat viata si te-a aşezat în lumea aceasta. Toţi cu 
care trăieşti sunt aleşii Lui pe care îi iubeşte si îi apară. Sunt lângă tine, ca laolaltă sa va 
iubiţi si prin aceasta se va vedea teama si iubirea de Dumnezeu. Cerul si pământul si toate 
fiinţele striga neîncetat ca iubesc pe Dumnezeu. Soarele, luna, stelele, munţii, izvoarele, 
florile si toata făptura se pare ca striga: «Iubiţi pe Dumnezeu, iubiţi opera lui Dumnezeu 
!» 

Ce zici de toate astea? Crezi si nu-L iubeşti? Te poţi gândi sa iubeşti altceva decât pe 

Hristos? Si totuşi, iată, tu vorbeşti de rau pe cei pentru care Domnul S-a jertfit sa le 

dovedească ca-I iubeşte si cine îi loveşte, îl loveşte si pe Răscumpărătorul lor. 

Gândurile noastre, mai degrabă sa se îndrepte spre facerea lumii, spre blestemata cădere 

în păcate, spre răscumpărarea noastră veşnica de către un Dumnezeu pe Cruce, ca sa 

avem parte, straduindu-ne, sa iubim pe toata lumea, oricum ar fi, ca toţi sunt facuti 

frumoşi numai pentru singur Dumnezeu. 

Iubite frate, care eşti stăpânit de iubirea de sine, crezi ca nu va veni vremea la o înaripare 

duhovniceasca si aripile, fiind întinse, nu vor putea zbura din cauza nemiloasei tale 

lacomii? 

Nu te poate obliga nimeni sa duci o viata de mare ascet, care, după unii, pare o nebunie, 

ea fiind de fapt o sfânta nebunie, dar ai putea spune de la câte lucruri bune te-ai lipsit în 

preocuparea de azi, ca o flinta aleasa cu nume mare si frumos, ţinând cont de subtietatea 

sufletului în rugăciuni, meditaţii, dăruiri si multe altele, pentru armonia cu cei cu care 

trăieşti? 

Deci, ori părăseşte plăcerile păcătoase si vei câştiga viata de veci, pe care sa ne-o 

adăugam în fiecare zi, ori trăieşte îngreunat de patimi, care te duc la nesimţire, spre o 

moarte veşnica. Alege, iubite frate! 

17. Este vindecare si mântuire pentru cel mândru si iute din fire? Cum poate fi dobândit 
pentru Hristos? 

- Da, este vindecare si mântuire si pentru cel mândru, dar va trebui sa trăiască într-o mare 
frica de Dumnezeu, ca zis este cu străşnicie: Domnul celor mândri le sta împotriva! Acest 
păcat este cel mai urât de Dumnezeu. Este păcatul luciferic care a adus căderea unei cete 
întregi de îngeri si i-a făcut lipsiţi total de darurile lui Dumnezeu. Sunt draci nesuferiţi, 
urâţi, vicleni, flinte cu ura desăvârşita si blestemaţi pe vecii vecilor. Aceasta este soarta 
tuturor celor ce se încred în puterile lor, mai presus de toţi, îngâmfaţi, nemiloşi, urâţi de 



semenii lor, îndrăzneţi si fara ruşine. Daca Dumnezeu a luat darul de la ei, vor fi din ce în 

ce mai mult într-o asemănare cu diavolul. 

Frate, tu ştii Scriptura -ca Dumnezeu numai celor smeriţi le da har- si zici ca te vei lasă 

mai târziu de patima înălţării de sine, dar nu bagi de seama ca într-aceasta sufletul tau se 

pierde deja? 

Poţi sa arunci un mărgăritar de mare preţ în apa, zicând ca-1 vei caută mai târziu? Dar 

daca nu vei putea sa te smereşti cu adevărat ca sa primeşti darul mântuirii tale? Ca sa 

scapi de mândrie, ai nevoie de rugăciune, de plâns si părere de rau adevărata. Aceasta 

este un dar de sus; dar daca Dumnezeu nu-ti da aceasta părere de rau? Daca vine moartea 

si nu-ti lasă timp ? «Ziua de mâine, zice Fericitul Augustin, n-a promis-o Dumnezeu 

nimănui; poate sa ti-o dea, poate sa nu ti-o dea!» 

Lăudăroşenia, semetia, iutimea -care este o fiica a mândriei-, dispreţul si plăcerea sa fii 

vestit si grozav si altele asemenea «toata măduva omului o pierd si îl lasă sec». Smeriti- 

va, iubiţi fraţi, «ca altfel nu veţi putea gusta bunătăţile împărăţiei Mele!», zice Domnul 

Atottiitorul. 

Sa întrebam pe atâtea suflete marete, bogate, pe toţi învăţaţii, principii si împăraţii care 

deja au trecut la cele veşnice, sa-i întrebam ce le-a mai rămas acum din măreţia, 

desfătările si stăpânirea lor? Toţi, frate, vor răspunde: Nimic, nimic ! «O, omule; zice 

Fericitul Augustin, tu pretuiesti ceea ce are omul aici; baga însă de seama la ceea ce duce 

cu sine! Când moare, nu ia nimic altceva cu sine decât un cadavru greu mirositor si o 

haina zdrentaroasa ce va putrezi împreuna cu el». 

18. Cum putem dobândi în viata, în mănăstire, pacea sufletului? Cum o putem păstra în 
inima noastră si s-o dam si altora? Care sunt foloasele păcii duhovniceşti si din ce fapte 
bune se naşte ea? 

- Simţi uneori ca vine un duh liniştitor, eliberator în inima. Pacea nu vine decât numai si 
numai atunci când, mai mult sau mai puţin, simţi ca doreşti cu adevărat sa nu te 
stăpâneasca nici o patima. Simţi nevoia sa te controlezi, sa fii cât mai treaz fata de orice 
lucru vătămător, cât de mic. Vei simţi o bucurie tainica si o cuviincioasa îndrăzneala spre 
bunul tau Stăpân, sa nu-L superi si sa-ti întindă mâna salvatoare mereu, si aceasta într-o 
plăcuta si neînvinsa atenţie a ta. Eliberarea aceasta o ai pentru ca ştii sa faci nu ce vrei tu, 
ci numai ce-I place lui Dumnezeu. Cât de aproape si de coborâtor este Dumnezeu pentru 
inimile acestea! Cum se spune: «Se lauda mila asupra judecaţii». Si, iarasi, se bucura 
sufletele alese sa spună: «Fiindcă Dumnezeu din firea Sa este bunătate nemărginita, 
dorinţa Lui cea mai fierbinte este sa ne facă si pe noi părtaşi fericirii Sale», 
lata ca pacea este o mica împărăţie cereasca în om pe care n-o putem cuceri decât fiind 
luptători smeriţi si viteji, multiubitori, liberi fata de tot ce e rau si numai ţinând mâna 
inimii noastre spre mâna inimii Stăpânului. Si daca, oameni fiind, greşim, poate 
Dumnezeul nostru ne pedepseşte în viata aceasta ca sa ne cruţe în cealaltă. 0, 
Dumnezeule, mâniatu-Te-ai si Te-ai milostivit spre noi! (Ps. 59, 3). si iarasi: Dat-ai celor 
ce se tem de Tine semn ca sa fuga de la fata arcului, pentru ca sa se mântuiască cei iubiţi 
ai Tai (Ps. 59, 4). 

Rămân multe negrăite si frumoase despre tine, scumpa si mult dorita «pace sufleteasca», 
dar simt încă plăcerea sa-ti mai dăruiesc o mica coroniţa ! A zis ucenicul unui mare 
părinte învăţat : «Ce fericit eşti, părinte, ca ştii atâtea lucruri si eu, un biet om simplu, nu 



ştiu nimic! Tu poţi sa te faci mai sfânt decât mine! Auzi, îi răspunse atunci părintele, daca 
o bătrâna simpla ştie a iubi pe Dumnezeu mai mult decât mine, ea poate ajunge la un mai 
mare grad de sfinţenie decât mine». Sa ne folosim de smerenia si pacea celor simpli! «Se 
scoală cei neînvatati si răpesc cerul», spunea cineva. «Fericit este cel ce pricepe lucrul si- 
si mântuieste sufletul sau». 

Sfântul Ioan Gura de Aur spune: «sa mergem la morminte si asa vom cunoaşte si vom 
dobândi mai uşor pacea sufletului». 

19. Ce legătura este între pacea inimii si conştiinţa curata? Cum le putem dobândi pe 
amândouă în mănăstire, în viata? 

- Când conştiinţa nu este curata nici inima nu poate avea pace. Ele sunt într-o 
indestructibila relaţie. Poate ca inima sa fie împătimita si sa producă nelinişte conştiinţei. 
Conştiinţa se eliberează extrem de mult atunci când păstram cu tărie pacea sufleteasca 
împotriva dezordinii din noi. Chiar daca n-am împlinit întru totul idealurile noastre la 
măsura zilei, sa păstram în noi si sa rămânem credincioşi principiului: o trăire vie, 
nesovaitoare. Daca nu-L mărturiseşti pe Iisus Hristos înaintea oamenilor în momentele ce 
se ivesc, atunci nu-L mărturiseşti nici înaintea sufletului tau, pentru a-L considera 
Adevărul desăvârşit pe care zici ca II doreşti si vrei sa-I slujeşti, iată, rămâi căldicel, ca 
nu a zice, ci a lucra înseamnă a ajunge. 

Mergând pe drumul cel mare si bun împotriva chemărilor ruşinoase si comode ale firii, 
încă fiind pe drum, te simţi mult eliberat de conştiinţa si inima se considera oarecum 
ajunsa, se bucura si încep sa iasă din ea puteri de viata, având cu plinătate în ea harul cel 
mult liniştitor. 

Sa nu-ti munceşti oare conştiinţa singur, mergând după puterea ta spre desăvârşire, pentru 
ca nu ai ajuns ca nu se poate ajunge uşor? Lupta este de o viata, nu te ispiti singur. 
Smereste-te mereu, căci văzând Domnul Păcii silinţa ta, dar si liniştea ta, vei fi 
binecuvântat cu toata bunătatea si numele bun, din marea Marea si Dreapta Judecata si 
Iubire ale lui Dumnezeu, si te va stăpâni un sentiment al veşniciei si aceasta, iubite frate, 
nu este puţin lucru. Sa veghezi mereu asupra ta, fara nici un duh înălţător, si oriunde te 
vei găsi, fata de marile chemări inima ta se va bucura si cu rugăciunile Preasfintei 
Născătoare de Dumnezeu vei rămâne un om al Crucii - un fiu al învierii. 

20. De ce S-a numit Fiul lui Dumnezeu Cuvânt si Domnul Păcii? 

- lata, sunt plin de sfiala si neputincios sa răspund la aceste întrebări care au fost si în 
uimirea îngerilor, cum spune Sfânta Scriptura: Taina cea din veac ascunsa si de îngeri 
neştiuta. Cum as putea eu pătrunde aceste taine si adevăruri pe care le trăim, le simţim si 
ne supunem lor până la moarte -pentru ca sunt adevărate-, dar nu le putem întru totul 
cuvânta si înţelege. îmi cer cuvenita iertare si cu o sincera nădejde în Harul divin spun si 
eu la măsura puterii mele, dar si a râvnei si a dragostei inimii mele. 

Zice Sfântul Ioan Evanghelistul: La început era Cuvântul si Cuvântul era la Dumnezeu si 
Dumnezeu era Cuvântul. Acesta era întru început la Dumnezeu. Toate prin El s-au făcut 
si fara El nimic nu s-a făcut din ce s-a făcut (Ioan 1,1-2). Dumnezeu este Cuvântul: Se 
înţelege, adică Se simte, pe Sine însuşi neîntrerupt ca Stăpân. 
Deci într-o permanenta simţire de Sine a trimis pe Fiul - Dumnezeu Cuvântul sa fie arătat 



-si prin El, Tatăl- la toata făptura, căci toata făptura are în felul ei o simţire de sine. 
Dumnezeu -Cauza cauzelor- S-a vărsat pe Sine în lume prin Fiul -Dumnezeu Cuvântul-, 
Care a luat chip smerit de om, ca sa fie cunoscut prin cuvânt ca Fiu al Tatălui. Eu sunt în 
Tatăl si Tatăl este în Mine. Cuvintele pe care vi le grăiesc Eu nu le spun de la Mine, ci 
Tatăl Care sălăşluieşte în Mine, El însuşi face aceste lucruri (Ioan 14, 10). 
Cuvântul este marea si desăvârşita putere de afirmare, ca omul si întreaga Creaţie, în 
deplina simţire de sine, sa cunoască pe Creatorul lor. Prin Cuvântul si prezenta Duhului 
Sfânt s-a cunoscut înalta simţire, trăire si relaţia între Ziditor si zidire. 
Prin Dumnezeu Cuvântul S-a vărsat Dumnezeu spre cunoaştere si toata firea cuvinteaza 
cu Marele Eu, Cel Ce S-a fiinţat si Se simte pe Sine. Dumnezeu Cuvântul a făcut sa se 
cunoască, pe cât este cu putinţa, marea taina a cauzei, a tot ce exista. Tatăl a trimis pe 
Fiul Sau sa-L facă cunoscut si sa fie auzit si ascultat ca un Dumnezeu Creator al cerului si 
al pământului cu toata frumuseţea si podoaba lor. Eu le-am arătat lor numele Tau (Ioan 
17,26). 

Daca n-ar fi venit Dumnezeu Cuvântul în sfinţita Sa lucrare, întreaga făptura nu s-ar fi 
cunoscut pe sine si nici n-ar cuvânta prin simţire de sine si nici n-ar fi declanşat atâta 
mişcare, limpezire de o înalta fineţe a conştiinţelor, de cunoaşteri adânci si chiar de un 
delicat proces de despatimire a îngerilor (descoperindu-li-se noi taine). 
Prin aceasta mai presus de fire întrupare a lui Dumnezeu Cuvântul, Fiul Omului a făcut 
ca în noi si-n toate sa se recunoască faptul ca exista tainic o continua cuvântare divina 
întru Sine. Toata creatura lui Dumnezeu are puterea Cuvântului în ea si-L rosteşte potrivit 
firii si însuşirii proprii si Dumnezeu a dat omului sa desluşească «limbajul» acestora. 
Cuvântul, pe de alta parte, este puterea divina din făptura -si tocmai de aceea sa ne 
simţim în răspunderea ce-o avem tari si liberi- si este auzita ca o continua veriga mistica 
de aur în lanţul nesfârşit al cunoaşterilor. 

Cum se spune: «S-a vărsat Hristos în buzele tale». Buze ale lui Hristos le-a numit 
Scriptura. «Daca rămâneţi în cuvântul Meu, sunteţi cu adevărat ucenici ai Mei si veţi 
cunoaşte adevărul, iar adevărul va va face liberi». Dumnezeu Cuvântul simte nevoia de a 
Se arata pe Sine, ca întreaga Creaţie sa vina si sa fie împreuna în simţire, adevăr si 
veşnica fericire. Dumnezeu Cuvântul nu ne-a adus (prin cuvânt) numai comunicare, luare 
la cunoştinţa. El ne-a adus mai mult decât ne-a pierdut Adam, ne-a adus puterea de 
discernământ si puterea de a birui râul, de a accepta suferinţa si de a iubi pe vrăjmaşi. 
Cuvântul divin este puterea de comunicare a adevărului vieţii. Prin El, Dumnezeu 
Cuvântul, este trezita toata făptura, care si-a recăpătat cunoştinţa de sine într-o forma 
tainica, si tinde si trăieşte glorios în simţirea Stăpânului. Fiinţa superioara, omul, a putut 
cunoaşte ca poarta în sine pe Creatorul sau. Dumnezeu Tatăl S-a vărsat prin graiul Fiului 
Sau, ca oamenii sa cunoască înţelepciunea, iubirea desăvârşita pentru om, calea spre El si 
lupta neadormita cu puterile râului. 

Dumnezeu Cuvântul nu este împărţit în doua persoane, ci este acelaşi Fiu si Unul Născut 
- Dumnezeu Cuvântul, precum ne-au arătat proorocii si Sfinţii Părinţi. Prin unire, 
renaştere si reînviere cu Hristos se descoperă în noi, «în potenţial si desfăşurare», chipul 
mistic al Fiului Omului - Dumnezeu Cuvântul adică sa te simţi «pe sine» într-o 
liniştitoare vibraţie a întregii tale fiinţe si cu totul în comuniune si dialog cu Dumnezeu 
Cuvântul, fara zgomot, si într-o supraomeneasca bucurie - momentul mistic al unirii 
micului eu cu Marele Eu într-o nedespartire, neamestecare, neasemanare. 
Cât despre Fiul lui Dumnezeu ca Domn al păcii, va zic ca Domnul nostru Iisus Hristos a 



biruit moartea. A biruit râul si pe domnul râului (satana), „...toata firea cea potrivnica a 
fugit si oastea vrăjmaşului s-a domolit, diavolul a căzut, şarpele s-a călcat si balaurul s-a 
strivit, prin care neamurile ce Te-au mărturisit s-au luminat si s-au întărit în Tine, 
Doamne, prin care viata s-a arătat, nădejdea s-a întemeiat, credinţa s-a întărit, Evanghelia 
s-a propovăduit, prin care omul cel pământesc s-a înnoit, crezând în Tine, ca cine este ca 
Tine, Dumnezeu Atotputernic?" (Sfântul Vasile cel Mare). 

Deci Domnul a biruit păcatul în tot adâncul lui care tulbura, războia si neliniştea sufletele, 
si tot ce este în lume s-a eliberat de răzvrătitorul si cotropitorul diavol. Domnul Iisus 
Hristos domneşte peste toata flinta, peste toata firea din cer si de pe pământ ca Domn al 
Păcii, pentru ca a adus iubirea în lume si a dat putere de biruinţa tuturor sa fie liberi si sa 
simtă în ei si în afara de ei Pace. Pacea Mea dau vouă; nu precum va da lumea, ci ca 
stăpâni si biruitori peste turbaţii si războinicii diavoli. 

îndrăzniţi, Eu am biruit lumea, zice Domnul, si împăcaţi, purtam si noi în inimi, ca fii 
adevăraţi, pe Domnul Păcii. 

21. Cum trebuie sa folosim cuvântul dumnezeiesc ce ni s-a încredinţat, mai ales noua, 
preoţilor si pastorilor, spre păstorirea si mântuirea sufletelor omeneşti? 

- Preotul trebuie sa ramâna permanent întru aceasta neegalata demnitate sacra. El poarta 
prin marele har preoţesc puterea divina ca savârsitor al Tainelor mântuitoare, mai ales ca 
Liturghisitor. 

Asa cum ne-a rămas în inima din sfaturile marilor Părinţi privind motivele cuvântului si a 
întregii manifestări a preotului: «Fost-a vreodată o promisiune si un angajament mai 
solemn? L-ai luat după gândire matura, în Casa lui Dumnezeu, în chiar Altarul Sau, în 
fata Bunelorvestiri (Evanghelia)! L-ai pecetluit cu Sângele lui Iisus Hristos la Sfânta 
împărtăşanie si te-ai făgăduit în fata Marelui Arhiereu ca i-L vei da asa întreg la Judecata 
de apoi, cum ti-a poruncit? Ce-ti rămâne de făcut, decât sa împlineşti credincios toate 
condiţiile acestor făgăduinţe cereşti!» (Hirotonia în preot) 

Inima este centrul vital al întregii noastre flinte si cuvântul este manifestarea cu grai a 
inimii. Vrăjmaşul viclean si crud ne asaltează mereu spre a ne răpi. Preotul bun îsi 
extinde vigilenta la toate, nefiind aproape nimic ce nu i-ar putea deveni ocazie 
primejdioasa. Curăţenia, cuminţenia, în tot felul, mai ales la preot, sunt cinstea naturii 
omeneşti, mărgăritar de putini cunoscut si de mai putini aflat. Aceasta aşezare lăuntrica 
este o forţa invincibila si, în prestanţa lui, preotul se simte liber în fata Cuvântului spus 
tuturor ca în fata lui Dumnezeu. 

Daca unele practici de pocăinţa, cuvântându-le, sunt foarte folositoare prin ele însele, 
potrivi-se-vor oare totdeauna unor păcătoşi învechiţi care abia încep sa trăiască 
creştineşte? Cu aceste suflete obişnuite de atâta vreme numai în vicii puţin se câştiga, ba 
adesea se expune omul primejdiei de a pierde totul, daca ar voi sa le supună unei virtuţi 
desăvârşite. Pretinzând prea mult, nu obţii nimic si, crezându-te drept, cazi în asprime. 
Sa ne folosim deci de acea dreapta măsura care deosebeşte condiţiile, cumpăneşte 
puterile si împrejurările, fara a privi prea departe. Iar, pentru a evita un mare număr de 
imprudente, sa păstram un zel prudent, care este statornic si energic, fara grava idee fixa. 
Fara îndoiala ca tăria si energia formează esenţa râvnei preoţeşti, care, în ultima analiza, 
nu-i decât dragostea pusa în acţiune. «Dragostea e mai tare ca moartea», cum se zice. 
Nimeni nu-i mai puţin potrivit vieţii apostolice decât cei fricoşi, care nu ştiu altceva decât 



sa cedeze cu laşitate (chiar atunci când rezistenta e cea mai sacra datorie) si a căror 
activitate se reduce la frica si la tăcere: Nu caută sa fii judecător, fara numai daca poţi 
înfrânge cu tărie fărădelegile, zice Eclesiastul (Ecles. 6, 7). Nu te teme în fata lor [...]. Eu 
te-am dat [...] ca o cetate întărită (Ieremia 1, 17). Sunt atari împrejurări în care preotul 
trebuie sa zică: «Pot muri, dar a tăcea nu pot» (Fericitul Ieronim). 

Ce e mai trist decât aceasta pornire nemoderata de prudenta? Inchipuieste-ti un pastor de 
suflete care, bazându-se prea mult pe vederile proprii, se tine tare de o vedere fixa în a 
voi ca toţi sa i se supună si îsi ia ca maxima neschimbata ideea de a nu da înapoi 
niciodată. Asemenea pastori îsi înstrăinează sufletele si creează în jurul lor primejdii care 
îi vor constrânge sa fie anulaţi, si se vor vedea reduşi la imposibilitatea de a face binele. 
Spune un mare autor duhovnicesc: «De ce nu dezlegi si tu cum am dezlegat Eu pe leproşi 
si de ce îi ruşinezi, poate? O, nu eşti si tu un alt Iisus? Nu ti-am iertat si tie destule? De ce 
eşti dur si pretenţios cu alţii?» «Fereste-te sa faci din catedra adevărului o scena pe care 
sa-ti pretinzi zilnic propria ta stima si sa dojeneşti pe credincioşi! Trebuie sa ştii a certa 
cu tărie, dar cu blândeţe, fara a strica leacul cu veninul propriei tale nerabdari» - 
argumentul băţului, cum spune latinul. De asemenea, «nu te ocupa de rodul trudei tale ! 
Voi avea Eu grija sa încolţească în sufletele unde ai fost un simplu semănător», 
lata deci cât de important este a ne conduce cu înţelepciune, sfatuindu-ne si mai ales a 
urma pildele Domnului nostru Iisus Hristos si mărturia Sfinţilor Lui. Sa urmam limbajul 
simplu si potrivit împrejurărilor, ca model de prudenta si discreţie în conducerea 
sufletelor! Model, de asemenea, de blândeţea cea mai gingaşa. întotdeauna, dar mai ales 
în fata credincioşilor sau în prezenta oricui, sa vorbească propria ta viata! Toţi au o 
scânteie de adevăr în ei lăsata de Dumnezeu si, printr-o cuceritoare blândeţe, înţelegere 
coborâtoare întotdeauna la ei, si vorbire pe limba lor, vor fi pătrunşi spre o viata creştina, 
dar nimic, nici talent, nici cunoaştere în cuvântări susţinute, atât de necesare, nu vor putea 
aprinde statornic, daca nu este simţită o dragoste continua pentru ei si, mai ales, daca nu 
eşti un exemplu viu la o măsura posibila ca om al lui Dumnezeu. 

22. Am văzut monahi vârstnici care se tem de moarte mai mult decât cei tineri. Cum se 
poate acest lucru? Cum trebuie sa cugetam si sa aşteptam ceasul morţii după Sfânta 
Evanghelie? 

- Frica de moarte nu-i din pricina morţii, ci din a vieţii. Vrei, aşadar, sa nu te temi de 
moarte? Trăieşte creştineşte! Celui ce se teme de Domnul, bine-i va fi întru cele de pe 
urma (Iisus Shah 1,13). Cine a trăit bine nu poate muri rau. Cine este pregătit de moarte 
nu se teme de nici o moarte, chiar daca va veni pe neaşteptate. «El moare pentru ca nu 
moare». 

Câta vreme trăim, sa-L iubim pe Dumnezeu atât cât putem. Viata sa ne servească numai 
spre a spori în dragostea lui Dumnezeu. Mărimea iubirii ce o afla la noi moartea va fi 
măsura dragostei de care vom fi cuprinşi pe întreaga veşnicie fata de Dumnezeu. 
Cât de multa bucurie ar cuprinde sufletele, daca ar sti cât de mult ne iubeşte Dumnezeu si 
ne aşteaptă sa-I deschidem (Apocalipsa 3,20). Origen spune: «Dumnezeu mai mult se 
îngrijeşte de mântuirea noastră decât diavolul de pierzarea noastră, pentru ca Dumnezeu 
cu mult mai tare ne iubeşte decât ne uraste diavolul». 



23. Cum vedeţi monahismul românesc de-a lungul istoriei? Care ar fi însuşirile, 
caracteristicile lui proprii? 

- Vad monahismul românesc de-a lungul timpului într-o regenerare, înviorare, prospeţime 

de neînchipuit. 

Scriptura lui Dumnezeu ne umple de speranţe, unde monahismul se arata ca cea mai de 

vârf podoaba si unica în toata Istoria bisericeasca. Dumnezeu vorbeşte: Vrei sa fii 

desăvârşit? Cine nu lasă tata sau mama, soţie, copii, rang si bogaţii pentru Numele Meu 

acela nu Ma iubeşte. Monahismul încearcă o jertfa continua pentru Hristos care S-a jertfit 

pentru noi. Ne-a făgăduit ca va fi cu noi până la sfârşitul veacurilor si ne-a întărit: Eu te- 

am dat ca o cetate întărită (Ieremia 1, 17) si făgăduinţa Lui va întări cetatea noastră si va 

trai cât va trai si Sfânta Scriptura. 

Ce nădejde mai putea ca Isaac, jertfit de tatăl sau, sa devină tatăl unui popor numeros, 

precum a promis Dumnezeu? 

Ce speranţa ca Dumnezeu sa-Si împlinească promisiunile, când trebuie sa învieze un 

mort? Dar chiar daca ar trebui sa învieze mii de morţi, sa nimicească lumea, sa zidească o 

alta lume... toate le-ar face, căci la Dumnezeu o singura minune este cu neputinţa: aceea 

de a nu-Si tine cuvântul. 

Căci avem cuvântul Lui întărit: Amin, amin, zic vouă, tot ce veţi cere în numele Meu de 

la Tatăl Meu, se va da vouă, adică „având aceasta nădejde tare de promisiunea si 

mijlocirea mea, Eu făgăduiesc pe Mine însumi, Adevărul veşnic, pe Mine, Care urase 

minciuna si pedepsesc sperjurul". „Eu voi avea grija de tine, daca îmi vei încredinţa Mie 

toate preocupările si grijile tale". Domnul s-a făcut scăparea mea si Dumnezeu ajutorul 

nădejdii mele (Psalmi 92,22). 

Si daca Dumnezeu nu si-ar fi luat nici un angajament (vorbesc ca un om) în favoarea 

noastră, singura încrederea noastră L-ar fi obligat sa ne ajute si sa ne mântuiască. Pentru 

ca încrederea noastră L-ar bucura si L-ar onora mult. Pentru ca a nădăjduit în Mine îl voi 

mântui, pentru ca a cunoscut numele Meu îl voi scapă. 

lata cetatea aceasta, Monahismul, nu este un simplu hazard sau o mergere aventuroasa a 

cuiva, ci este plecata pe temeiurile cele mai adânci si mai lăudate ale Sfintei Scripturi. 

Secole întregi monahismul a jertfit în taina, a cântat si lăudat pe Dumnezeu în chipul cel 

mai îngeresc, a sfinţit pământul pe unde a trăit, a eliberat sufletele, gonind si umilind pe 

cotropitorii diavoli si a dovedit în chip strălucit ca se poate conforma în toate voinţa 

proprie cu aceea a lui Dumnezeu, care neîndoios înseamnă a câştiga un mare grad de 

sfinţenie. 

Dumnezeu ne iubeşte ca dorim sa I ne daruim total, si încă prin ce dragoste! Cea mai 

înduioşătoare, cea mai generoasa si mai statornica! «A Te iubi si a face sa fii iubit - iată 

toata mărirea si toate mângâierile ce Te doresc!» 

Consider, caracterizând, ca trăinicia sufletului monahului român este mai mult pentru ca 

el nu vine la mănăstire pentru a respecta numaidecât o regula, ci vine dintr-o mare 

necesitate sufleteasca de a se mântui. El a văzut pe Hristos si fuge si caută prin toate 

mijloacele, fie nevointe, fie jertfe, sa-L prindă (ca acel câine din Pateric, care vede 

iepurele si fuge -insistent pentru ca-1 vede- sa-1 prindă; nu un alt câine care fuge pentru ca 

vede pe primul fugind -acesta se va retrage, pentru ca nu ştie de ce fuge). 

Regula în sine este considerata la unele confesiuni religioase aproape ca un scop împlinit 

si rămâne doar un om ordonat. Aceasta n-ar fi puţin lucru, dar se obişnuieşte sa se spună: 



„tipic, tipic, si la inima nimic!" Caracteristica monahului român este ca se aprinde uşor de 
dor pentru Cerul cerurilor, care arde veşnic si te vrea aprins. 

Aceasta ţâşnire a multora spre frumoasa cetate a Monahismului se face, de altfel, pe 
fondul creştin trăitor si evlavios al sufletului poporului nostru român. 

24. Consideraţi ca apariţia si înmulţirea sectelor este un semn apocaliptic, profeţit de 
însuşi Mântuitorul? 

- N-as îndrăzni sa spun lucrul acesta, ca trăim o vreme apocaliptica, mai ales ca toţi 
sectanţii au cap de afiş în propaganda lor «Sfârşitul lumii», «Vine Sfârşitul!», ca sa se 
producă asa-zisa panica si, fara deliberare, unii se duc orbeşte la ei. Când omul orbeşte de 
bunăvoie, cine-1 mai poate retine? Si, daca va trebui sa credem ca e un semn apocaliptic, 
ar scădea râvna de combatere si învăţătura împotriva va fi zadarnica, pentru ca deja trăim 
un sfârşit, trăim împliniri de proorociri. Ei, sectanţii, au câmp liber de bătaie pe mai multe 
fete ale situaţiei: subvenţii susţinute, lume de tot felul ce nu tine de nici o parohie (mai 
ales la oraşe), si apoi lipsa de vigilenta a unor preoţi care nu iau treaba în serios, lăsând 
lucrurile sa meargă de la sine, trăind din punct de vedere pastoral prea comod. Ei au si 
cârti, fac si catehizare. 

Unde ar fi astăzi lumea, unde ar fi atâtea milioane de suflete, daca preoţii buni ar fi 
părăsit apostolia lor din pricina greutăţilor pe care le întâmpinau? Biserica a trebuit sa 
lupte trei veacuri si s-a scăldat în sângele martirilor sai, pentru ca sa poată obţine dreptul 
de existenta, aici, pe pământ, si noi, oameni de putina credinţa, ne vom da înapoi la cea 
dintâi încercare, când sectanţii seamănă ziua în amiaza mare neghina peste lanul de grâu 
al parohiei noastre? 

Sa iubim pe Dumnezeu, sa iubim poporul, sa ne iubim întelepteste si pe noi înşine si nu 
vom da înapoi în fata unei mici jertfe când va fi vorba de mântuirea sufletelor: «Căci care 
este nădejdea noastră... sau cununa laudei noastre?» Au nu sunteţi voi preoţii înaintea 
Domnului nostru Iisus Hristos până la a doua Lui venire? Oare preotului zelos îi este 
rezervata în cer doar o singura cununa? Sfântul Grigorie cel Mare răspunde ca atâtea 
cununi îsi câştiga pastorul, câte suflete mântuieste. Ba se va număra încă între principii 
acestei împăraţii: Cel ce va face si va învata, acesta mare se va chema în împărăţia 
cerurilor (Matei 5, 19) si cum se mai spune: «Cei ce învata dreptate pe mulţi, vor fi ca si 
stelele veşnice». 

Ofera-te, deci, Pastorului pastorilor sa te trimită în căutarea oii pierdute, ca a ieşit din 
cârd si, cum se zice, «marginile sunt ale dracilor». 

Daruiti-va, preacinstiţi preoţi, si fiţi gata în toate ocaziile ce vi se vor prezenta pentru a 
lucra împreuna cu Hristos Domnul la mântuirea sufletelor! «Foc am venit sa arunc pe 
pământ si ce alta doresc decât sa se aprindă?». 

Ferice de preotul vrednic pe care Părintele veşnic îl proclama Fiul Sau în Raiul plin de 
uimirea îngerilor -Raiul preoţilor. Exista, cum ar spume Sfântul Ioan Gura de Aur, si un 
iad al preoţilor, ca nu vor scapă de păcatele celor păstoriţi pe care i-au lăsat în rătăcire. Iar 
Sfântul Grigorie Teologul spune: «Tot atâtea suflete ucidem, câte din vina noastră lăsam 
sa se osândească". 



25. După o lunga experienţa de duhovnic, îndrăznesc sa va întreb ce metode spirituale 
folosiţi mai mult pentru formarea si creşterea fiilor duhovniceşti? Care anume dintre ele 
au dat cele mai bune rezultate? 

- N-as vrea sa displăcem lui Dumnezeu, dar am voi sa fim si pe placul lumii. Am dorit 
mult ca toţi care cercetează duhovnicul sa vina la el liberi, ca la un mare prieten, si sa 
poată vorbi cu el neapărat ca si cum ar vorbi sieşi. Trebuie apreciat, si sa se ştie de la 
început, ca nici un moment nu-i mai important, mai extraordinar pentru toata existenta lui 
aici pe pământ si în veşnica veşnicie ca acest moment al spovedaniei. 
Demonstrez, daca e cazul. O mărturisire buna este sa reuşeşti sa nu ramâna nici un păcat 
nespus, oricât de mic ar fi, fiind silit sa spun încă o data ca nu este lucru mic în viata râul 
cel mai mic. Sa-i arate duhovnicului multa iubire si preţuire, ca se spovedeşte curat si este 
mai mult apreciat daca spune cu inima rupta si smerita toate păcatele, oricât de mari ar fi. 
Dezlegarea data de duhovnic se poate numi har al harurilor, cum spune un mare autor 
duhovnicesc. Iar credinciosul sa fie asigurat cu orice chip de păstrarea secretului tainei. Si 
daca îl scapi si scoţi un suflet din adânc de ape, nu-1 mai mustra nimeni ca de ce e ud. 
Am văzut ca se bucura, pe drept cuvânt, toţi când le dovedeşti ca toate păcatele 
mărturisite, fie chiar grozave, nu se mai au în vedere nici la vămi, nici la marea Judecata 
de apoi, lucru întărit si de spusele Sfântului Ioan Gura de Aur. 

Trebuie convins cu blândeţe si cu un ton intim ca va fi neapărat silit sa se oprească de la 
ele pe viitor; si sa fie înţeles, spun la mulţi, ca e zadarnica spovedania daca patima nu 
cedează în inima lor pe viitor. Am văzut ca este cu efect, spunându-le: „Frate, sau sora, 
ştii cum eşti fratia ta? La fel cu acela care a furat de noua ori, dar spune sa-i dezleg zece, 
ca fura la noapte iar!" 

în fine, nu trebuie scăpate fel de fel de prezentări ale realităţilor morţii si apoi ca până 
atunci vor fi eliberaţi de duhurile rele si rebele si Harul lui Dumnezeu îi va salva 
neîntrerupt în lupta vieţii lor. Ce nebunie e a se lipi de ceea ce trece atât de repede! Se 
cade oare sa înduram atâtea griji pentru a ne pregăti regrete atât de amare? 
Trebuie sa-i amintim, când este lângă tine, venit cu inima mai pregătita spre uşurare si 
folosinţa, ca vom muri în curând, adică vom merge la casa veşniciei noastre (Ecles. 12, 
5). Sa le spunem credincioşilor ce vin la spovedanie, cu iubire si deschis, ca timpul, 
lumea si toate lucrurile vremelnice vor dispare ca o fantoma si nu ne va mai rămâne 
altceva decât veşnicia: «Onorurile fug, aurul te părăseşte, trupul putrezeşte; singura 
veşnicia rămâne!» Va fi buna sau va fi îngrozitoare? O, clipa înfricoşata! A ma înfăţişa la 
judecata lui Dumnezeu, singur în prezenta Lui, a fi întrebat si examinat din toata viata 
mea de un Dumnezeu care nu va mai fi Dumnezeul milei, ci al dreptăţii. Aud din gura 
Lui asupra sortii mele pe toata veşnicia: Ori Raiul celor buni, ori iadul celor rai si 
neîngrijiţi! Aceasta trebuie sa ştiu: Când si cum voi muri eu! 

Dragostea, înţelegerea, blândeţea si harul Duhului Sfânt sa stăpâneasca atmosfera celui 
mai potrivit moment în doi (la spovedit); si simţi ca pleacă cu o inima de miel, chiar daca 
s-a considerat în viata lui un leu neînfricat! 

Asa am dorit si asa am căutat sa procedez si am avut multe bucurii si nădejdi si roadele le 
las în voia Dreptului Judecător. 

26. Care sunt cele mai grele probleme care se întâlnesc în scaunul de spovedanie si cum 
le rezolvaţi? 



- Conflictele de familie, îndoiala în credinţa, suferinţele de tot felul, divorţul, avortul, iată 
câteva dintre ele. Problema mai grea ar fi cu cei care vin nepregătiţi, siliţi sa vina la 
spovedit din partea altora sau care vin la întâmplare, cu un fel de-a se înşela singuri. 
Aceştia nu au prea multa cunoştinţa de importanta tainei pocăinţei si nici nu au o trezvie a 
conştiinţei. Si sigur, se risca sa nu se spovedească sincer, curat, din inima, cu cainta, ci cu 
eventuale prejudecăţi. Aceştia trebuie luaţi de la început cu viata si moartea, si amănunte 
susţinute, după puterea lor de înţelegere, sa le trezeşti conştiinţa, profitând de singurul 
fapt important: ca totuşi au venit la tine, împinşi, traşi, cu un fel necinstit de a se înşela 
singuri. O lămurire intensa trebuie -ca e mare păcat ascunderea păcatelor sau spunerea lor 
cu scuze sau cu mai multe înţelesuri, lucru atât de nesuferit în fata Dreptului Judecător, 
acestea numindu-se „furtişag de cele sfinte" -păcat împotriva Duhului Sfânt. La fel 
primirea cu nevrednicie a Preacuratelor Taine. 

Toate acestea trebuie spuse cu căldura si, prin mila lui Dumnezeu, Care îl iubeşte si pe el, 
poate fi salvat, dezlegat si deci iertat. Este o greşeala sa-1 dezlegi pe om, rămânând în 
confuzii de felul acesta. Astfel de dezlegări nu au nici o valoare, ba se va mai agrava 
starea sufletului celui ce vine la spovedanie. 

Am avut la scaunul de spovedanie doua cazuri grave. întâi, un om care nu voia sa-si 
mărturisească un păcat foarte grav. Nici după mari insistente n-a vrut sa-1 spună si, 
desigur, nu l-am dezlegat. După câteva zile a murit nespovedit. Dumnezeu, ca pe fiecare 
din noi, 1-a adus la timp pentru iertare si numai printr-un singur cuvânt putea fi salvat. 
Lucrul acesta a speriat si înteleptit pe mulţi, mai ales pe aceia care ştiau păcatul, pentru ca 
îl făcuseră împreuna. 

Un alt caz, înspăimântător, s-a petrecut cu un bolnav pe care îl ţineam la mănăstire de trei 
zile pentru Sfântul Maslu. Soţia lui ne spusese de unele păcate grele ale lui si trei zile 1- 
am rugat si am insistat sa se spovedească la ce duhovnic vrea, ca eram mai mulţi, 
aratându-i, cu timp si blândeţe, ca bunul Dumnezeu a rânduit iertarea tuturor păcatelor 
prin spovedanie. Insa ei nu voia cu nici un chip sa se mărturisească. Când eram noaptea la 
Sfântul Maslu, a treia zi, a început deodată sa urle pur si simplu ca vin nişte arapi grozavi 
sa-1 ia si vedea cu mintea, pe ei, toate păcatele lui, si nespus de speriat, a cerut grabnic sa 
se spovedească (acum se făcuse înţelept). Au ieşit afara repede toţi din camera unde 
eram, si el, în vaiete pătrunzătoare, atât a mai putut sa spună: „Am făcut... Am făcut..." si 
a murit în braţele mele. L-am dezlegat cu un sentiment de răspundere si mila, măcar 
pentru dorinţa lui din urma, dar era mort. întâmplarea aceasta s-a povestit în toata 
regiunea aceea mulţi ani. 

lata îndoiala, acea vinovata necredinţa si înşelare ca la moarte nu vin diavolii sau îngerii 
buni pentru bietul tau suflet! Ce izvor de nelinişte si frica în clipele din urma, când 
liniştea e atât de necesara ! Si la ce nu se expune omul daca este surprins de moarte! 
Viermele păcătosului nu doarme, spune Sfânta Evanghelie (Matei 9, 48). 
Prima mustrare de conştiinţa a osânditului va fi, aşadar, cugetul la acea plăcere ticăloasa 
si de nimica, pentru care este osândit pentru totdeauna; a doua mustrare e cugetul ca 
printr-o osteneala cât de mica ar fi putut fi fericit; în urma este cugetul ca pierzând pe 
Dumnezeu, Bunul cel mai înalt, a pierdut totul, 
împlineasca-se în mine, totdeauna, întru toate, voia Ta, Doamne! Amin. 

27. Ne spuneţi un cuvânt de folos si pentru fraţii si fiii noştri duhovniceşti de astăzi? 



- lata cuvântul meu către fiii Bisericii: 

Credeţi în Dumnezeu, iubiţi Biserica si ascultaţi de părinţi si de pastori. 

Mergeţi în viata pe singurul drum - smerenia. 

Faceti-va un nume bun alături de Hristos, în mijlocul acestor frământări si concepţii 

amestecate. Rugati-va mult, cât mai mult. 

Rămâneţi eroi numai ai lui Hristos. Si vitejia voastră va avea un nume atunci când va veţi 

birui pe voi însiva. 

Veţi fi liberi numai când veţi paşi cu iubire spre cei care va urase. 

Si voi, fiilor duhovniceşti, faceţi sa rămâneţi cu Dumnezeu în toata veşnicia. „Până în 

sfârşit i-a iubit pe ei" (Sfântul Ioan Gura de Aur). 

Zice Duhul Sfânt: Fiule, da-mi inima ta! (Pilde 23, 26). 

«împlinirea voinţei dumnezeieşti sa fie deci ţinta tuturor dorinţelor, faptelor, meditaţiilor 

si a suspinelor noastre». 

Sa zicem mereu: Doamne, cum ai binevoit, asa ai făcut! Căci aceasta este pacea care 

covârşeşte toata mintea (Filipeni 4, 7). 

Sa purtam în inima pe Preasfânta Maica a Domnului, căreia nimic nu-i este cu neputinţa. 

O, iubire neajunsa, Preasfânta Născătoare de Dumnezeu, Fecioara puternica, roaga-te 

neîncetat lui Hristos Dumnezeu pentru noi! 

Blagosloviţi si sa fie toate cu inima buna. 



